Published on May 3, 2018 | News Source: মৃণ্ময় কুমাৰ নাথ\nবর্ণ ব্যৱস্থা সুসভ্য আৰু প্রাচীনতম হিন্দু সমাজ ব্যৱস্থাৰ বাবে এক অভিশাপ, যাৰ পৰা মুক্তিৰ বাট আজিকোপতি বিচাৰি উলিয়াব পৰা নহ’ল৷ হিন্দু ধর্মত বর্ণ পদ্ধতিৰ সূচনাক লৈ সমাজ শাস্ত্রত দীর্ঘকালীন গৱেষণা আৰু অধ্যয়ন চলিছে৷ সমাজ শাস্ত্রবিদ জি এছ ঘূৰে, ডি এন মজুমদাৰ আদিয়ে হিন্দু ধর্মত প্রচলিত বর্ণ পদ্ধতিৰ উদ্ভাৱনৰ ব্যাখ্যা বিভিন্ন ধৰণে দিছে৷ জি এছ ঘূৰেই আগ বঢ়োৱা বর্ণ ব্যৱস্থাৰ ৰাজনৈতিক মতবাদ অনুসৰি এয়া আছিল আর্যসকলৰ ৰাজনৈতিক সুবিধাবাদৰ ফচল৷\nঅতীজত পাৰস্যৰ পৰা অহা আর্যসকলে আজিৰ ভাৰতৰ বহুসংখ্যক জনগোষ্ঠীৰ ওপৰত কৃতিত্ব স্থাপন কৰিছিল আৰু সেইসকলক সামাজিকভাৱে হীন হিচাপে আচৰণ কৰিছিল৷ ৰাজনৈতিক আধিপত্য স্থাপনৰ অর্থে ইয়াৰে স্থানীয় জনগোষ্ঠীসমূহক হেয় বুলি প্রতিপন্ন কৰাটো আর্যসকলৰ বাবে আছিল অতীৱ প্রয়োজনীয়৷ আর্য শাসকৰ এই ৰাজনৈতিক উচচাকাংক্ষা পূৰণত মূল হোতা হিচাপে কাম কৰিছিল ব্রাহ্মণসকলে৷ ঘূৰেই কৈছে ‘Caste isabrahmanic child of Indo- Aryan culture cradled in the land of Ganges and hence transferred to other parts of India by Brahmanic prospectors’৷ অর্থাৎ গংগা উপত্যকাত বর্ণ ব্যৱস্থা হ’ল ব্রাহ্মণ্যবাদী ইণ্ডো আর্য সংস্কৃতিৰ ফচল৷\nভাৰতজুৰি ইয়াৰ বিস্তাৰ সাধন কৰিছে ব্রাহ্মণবাদী পৰিব্রাজক তথা পণ্ডিতসকলে৷ আর্যসকলৰ ৰাজনৈতিক হাথিয়াৰ বর্ণ ব্যৱস্থাই কালক্রমত গোজে গজালি মেলি গোটেই হিন্দু ধর্মটোকে ছানি ধৰে৷ বৌদ্ধ অথবা জৈন ধর্মৰ আৱির্ভাৱৰো কাৰণ আছিল ব্রাহ্মণ্যবাদ আৰোপিত এই বর্ণবাদী ব্যৱস্থা৷ এই ক্ষেত্রত বুদ্ধদেৱ অথবা মহাবীৰক আমি ক’ব পাৰোঁ ব্রাহ্মণ্যবাদৰ বিৰুদ্ধে বিদ্রোহ ঘোষণা কৰা ধর্মগুৰু হিচাপে৷ কালৰ সোঁতত বর্ণ ব্যৱস্থাত কিছু পৰিৱর্তন আহিল৷ স্বাধীনতা সংগ্রামে ভাৰতীয়সকলক বর্ণ ব্যৱস্থাৰ বিৰুদ্ধে একগোট হোৱাৰ সুযোগ দিছিল৷ স্বাধীনতা সংগ্রামীসকলে জাত-পাত নির্বিশেষে বিভিন্ন সংগ্রামী কার্যসূচী ৰূপায়ণ কৰিছিল৷ ভাৰতীয় জাতীয়তাবাদে জাত-পাতৰ ক্ষুদ্র চিন্তাবোৰক কিছু পৰিমাণে অৱদমিত কৰি ৰাখিছিল৷\nইয়াৰ পৰৱর্তী কালত ঔদ্যোগীকৰণ আৰু নগৰীকৰণেও বর্ণ পদ্ধতিৰ প্রাবল্য হ্রাস কৰাত সহায় কৰিছিল৷ বর্ণৰ সলনি শ্রেণীৰ ধাৰণাই আধিপত্য বিস্তাৰ কৰিবলৈ লৈছিল৷ শ্রেণী অথবা ক্লাছৰ আধাৰ অর্থনৈতিক অৱস্থা কিম্বা ৰাজনৈতিক ক্ষমতা স্বাভাৱিকতেই শ্রেণীৰ সদস্যৰ মর্যাদা জন্ম আহৰিত নহয়৷ মানুহ এজন উচচ, মধ্য অথবা নিম্ন কোন শ্রেণীৰ অন্তর্ভুক্ত হ’ব, সেয়া নির্ভৰ কৰে সমাজত তেওঁৰ আর্থিক স্থিতি, ৰাজনৈতিক ক্ষমতা কিম্বা প্রতিপত্তিৰ ওপৰত৷ বংশানুক্রমিক কোনো কথাই শ্রেণীৰ বাবে বিচার্য নহয়৷ পিছে ভাৰতীয় সমাজ ব্যৱস্থাত শ্রেণীৰ ধাৰণাই আজিও বর্ণৰ ধাৰণাটোক পূর্ণ ৰূপত অৱদমিত কৰিব পৰা নাই৷ স্বাধীনতাৰ প্রায় সাতটা দশকৰ পাছত, সংবিধানত যিকোনো প্রকাৰৰ বৈষম্যৰ পৰা মুক্তিক মানুহৰ মৌলিক অধিকাৰ বুলি ঘোষণা কৰাৰ পাছতো বর্ণ ভিত্তিক বৈষম্য ভাৰতত চলি আহিছে৷\nউদাহৰণস্বৰূপে শেহতীয়াভাৱে দৰং আৰু ওদালগুৰি জিলাৰ ব্রাহ্মণ সমাজে জাৰি কৰা এক ফটোৱাৰ কথা ক’ব পাৰি৷ এই ফটোৱাই ইতিমধ্যে ৰাজ্যজুৰি চাঞ্চল্যৰ সৃষ্টি কৰিছে৷ ব্রাহ্মণ সমাজে উক্ত ফটোৱাৰ জৰিয়তে ব্রাহ্মণ সম্প্রদায়ৰ যিকোনো সদস্যই অন্য সম্প্রদায়ৰ সদস্যৰ সৈতে বিবাহ পাশত আবদ্ধ হোৱাটো বাৰণ কৰিছে৷ ইয়াৰ অন্যথা উক্ত সদস্যক সমাজৰ পৰা এঘৰীয়া কৰা হ’ব, তেওঁৰ হৈ কোনো ব্রাহ্মণ অধিবক্তাই আইন-আদালতত মোকর্দমা কৰিব নোৱাৰিব, অন্যথা সেই অধিবক্তাও শাস্তিৰ সন্মুখীন হ’ব ইত্যাদি ইত্যাদি নানান শাস্তিমূলক বিধানৰ কথা তাত কোৱা হৈছে৷ এই ফটোৱাৰ বিৰুদ্ধে ইতিমধ্যে এগৰাকী ব্রাহ্মণ সম্প্রদায়ৰ অধিবক্তাই গুৱাহাটী উচচ ন্যায়ালয়ত আৱেদনো কৰিছে৷ আমি বিষয়টোৰ আইনী দিশটোৰ কথালৈ নাযাওঁ যদিও এনেধৰণৰ বৈষম্যমূলক আচৰণ সংবিধানৰ নীতি পৰিপন্থী৷ আইনী কথাটোলৈ বিশদভাৱে নগৈ আমি ইয়াৰ আঁৰৰ মনস্তত্ত্বৰ কথাহে আলচ কৰিব বিচাৰিছোঁ৷ আজি একবিংশ শতিকাত, যি সময়ত মানুহে গ্ল’বেল ভিলেজৰ কথা পাতিছে, এক বিশ্ব এক সম্প্রদায়ৰ পোষকতা কৰিছে সেই সময়ত অইন এচাম মানুহ আছে, যিয়ে এনেদৰে লিখিত ৰূপত এয়া প্রতীয়মান কৰিব বিচাৰিছে অইনসকল তেওঁলোকতকৈ হীন৷\nসামাজিক বৈষম্যমূলক আচৰণৰ ইয়াতকৈ লাজ লগা উদাহৰণ সাম্প্রতিক সময়ত পোৱা নাযাব হয়তো৷ যিকেইগৰাকী মানুহে এনে এক ফটোৱা জাৰি কৰিছে তেওঁলোকৰ মনস্তত্ত্বত থকা গোষ্ঠীগত উচচাত্মিকতা মন কৰিব লগীয়া৷ এয়া সত্য যে এনেধৰণৰ বর্ণ বৈষম্য আমাৰ হিন্দু সমাজত অলিখিত ৰূপত যুগ যুগ ধৰি চলি আহিছে, যাৰ মূল পৃষ্ঠপোষক একাংশ উচচ বর্ণৰ লোক৷ যুগ যুগ ধৰি নিম্ন বর্ণৰ লোকসকল এইসকল উচচ বর্ণৰ লোকৰ বৈষম্যমূলক আচৰণৰ চিকাৰ হৈ আহিছে৷ বৈবাহিক সম্পর্কৰ কথা বাদেই দিলোঁ, বহু উচচ বর্ণৰ লোকে নিম্ন বর্ণৰ সৈতে ৰাজহুৱা অনুষ্ঠানতো একেলগে আহাৰ গ্রহণ কৰাটো পাপ বুলি ভাবে৷ আমি এনে কিছু উচচ বর্ণৰ লোক আমাৰ শৈশৱত পাই আহিছিলোঁ, যিয়ে উৰুকাৰ ভোজতো আহাৰ গ্রহণ কৰে নিম্ন বর্ণৰ লোকসকলৰ পৰা কিছু দূৰত্ব বর্ই ৰাখি৷\nআজিও মনত পৰে, এবাৰ চুবুৰিৰ উৰুকাত ৰাভা সম্প্রদায়ৰ এজন বয়োজ্যেষ্ঠ লোকে হাতেৰে মাংসৰ থালিটো চুই দিয়া বাবেই এক ব্রাহ্মণ সম্প্রদায়ৰ উচচ শিক্ষিত লোকে উৰুকাৰ ভোজ বর্জন কৰিছিল৷ এনে অভিজ্ঞতা হয়তো আমাৰ বহুতৰেই আছে৷ হয়তো এনে কথাবোৰ আমি স্বাভাৱিক বুলি ধৰি লওঁ বা কথাটো এৰি দিওঁ৷ কিন্তু এনে সামাজিকভাৱে কৰা বৈষম্যমূলক আচৰণে অইন এজন ব্যক্তিৰ মনত দিব পৰা আঘাতকণ সহজে এৰি দিব পৰা বিষয় আচলতেই নহয়৷ ইমানৰ পাছতো কিন্তু আমি কথাবোৰত নীৰৱতা অৱলম্বন কৰোঁ আৰু মানি লওঁ৷ এয়া নিঃসন্দেহে ভুল৷\nযেতিয়ালৈকে এনে কু-প্রথাবোৰৰ প্রচলন অব্যাহত থাকিব তেতিয়ালৈকে এক ৰাষ্ট্রবাদৰ স্বপ্ন পূৰণ সম্ভৱ নহয়৷ আৰু যেতিয়ালৈকে এই কু-প্রথাবোৰ চলি থাকিব, তেতিয়ালৈকে আৰক্ষণ ব্যৱস্থাৰ বিৰোধিতা কৰাৰ নৈতিক অধিকাৰো আমাৰ নাথাকিব৷ আজি কিছুমান জনগোষ্ঠীক অনুসূচিত জাতি, অনুসূচিত জনজাতি বা পিছপৰা শ্রেণী হিচাপে অভিহিত কৰি বিশেষ সাংবিধানিক সা-সুবিধা প্রদান কৰিব লগীয়া হৈছে, যাৰ ফলত সাধাৰণ শ্রেণীৰ লোকসকল (যাৰ অধিকাংশ উচচ বর্ণৰ হিন্দু) নানান সমস্যাৰ সন্মুখীন হ’ব লগীয়া হৈছে৷ যি সময়ত অনুসূচিত জাতিৰ ছাত্র বা ছাত্রীগৰাকীয়ে ৪৫ শতাংশ নম্বৰ পাই প্রতিযোগিতামূলক পৰীক্ষাত উত্তীর্ণ হৈছে সেই সময়ত সাধাৰণ শ্রেণীৰ পৰীক্ষার্থীয়ে সত্তৰ শতাংশ লাভ কৰিও উত্তীর্ণ হ’ব পৰা নাই৷ দেখদেখকৈ এয়া অন্যায়৷\nকিন্তু উচচ বর্ণৰ আজিৰ প্রজন্মই ভোগ কৰা এই দুভোর্গৰ মূল কাৰণো পিছে অতীজৰে পৰা প্রচলিত বর্ণবিভেদ, যাৰ আলম লৈ শতিকা শতিকা জুৰি অৱদমিত কৰি ৰখা হৈছিল আজিৰ অনুসূচিত শ্রেণীৰ বা পিছপৰা শ্রেণীৰ লোকসকলক৷ সেইবাবেই আজি এই শ্রেণীবোৰক বিশেষ মর্যাদা দি আগুৱাই অনাৰ ব্যৱস্থা কৰিব লগীয়া হৈছে৷ এয়া সঁচা যে অস্পৃশ্য বুলি জ্ঞান কৰি এই লোকসকলক বহুকাল ধৰি বঞ্চিত কৰা হৈছিল শিক্ষা-দীক্ষাৰ সা-সুবিধাৰ পৰা৷ তাৰ সুযোগত উচচবর্ণৰ লোকসকল আগুৱাই যোৱাৰ বাট মুকলি হৈছিল৷ শুনিবলৈ বেয়া হ’লেও এইবোৰ অপ্রিয় সত্য৷ এনে অপ্রিয় সত্যবোৰৰ বিশ্লেষণ কৰিয়েই সংবিধান প্রণেতাসকলে আৰক্ষণ ব্যৱস্থাৰ পোষকতা কৰিছিল৷\nদুঃখজনকভাৱে ইয়াৰ ফলত আজিৰ সাধাৰণ শ্রেণীৰ উচচবর্ণৰ ল’ৰা-ছোৱালীয়ে নানান সমস্যাৰ সন্মুখীন হ’ব লগীয়া হৈছে৷ যাৰ বাবে দায়ী তেওঁলোকৰ পূর্বজসকলৰ উচচাত্মিকতাবোধ, ধর্মীয় গোড়ামি আৰু অৱদমনকামী মানসিকতা নহয়নে? আজিও শূদ্রৰ ঘৰত পানী এটুপি নোখোৱা উচচবর্ণৰ লোকসকলে অতীজত তেওঁলোক আৰু কিমান অধিক গোড়া আছিল তাৰ আভাস দিয়ে৷ শিক্ষা-দীক্ষাৰ পৰা বঞ্চিত এখন সমাজে এই উচচাত্মিকতা চিকাৰ কিদৰে হৈছিল সেয়া আমি আজি কল্পনাও কৰিব নোৱাৰোঁ৷ তেনেস্থলত আৰক্ষণ ব্যৱস্থাও সহজে আঁতৰ কৰা সম্ভৱ নহয়৷ অন্ততঃ মানসিকতাৰ পৰিৱর্তন নোহোৱালৈকে এয়া মুঠেই সম্ভৱ নহয়হ্ল সম অধিকাৰৰ ভিত্তিত এক ৰাষ্ট্র গঠনৰ স্বার্থত সাংবিধানিক অধিকাৰক ভেঙুচালি কৰা এই দীর্ঘকালীন অৱদমনকামী মানসিকতাৰ পৰিৱর্তন লাগে৷\nশেষত কওঁ আলোচিত ব্রাহ্মণ সমাজে জাৰি কৰা বিতর্কিত ফটোৱা মাথোঁ এখন কাগজৰ জাননী নহয়, এয়া উক্ত অনুষ্ঠানৰ বিষয়ববীয়াসকলৰ অৱদমনকামী উচচাত্মিকতাৰ স্পষ্ট প্রতিফলন আৰু ৰাষ্ট্র পৰিচালনাৰ নির্দেশাত্মক নীতিৰ প্রতি মুকলি ভেঙুচালি৷ আমি বহল সমাজৰ পোষকতা কৰা প্রতিজন উদাৰবাদী মানুহে ইয়াৰ আঁৰৰ মনস্তত্ত্ব পঢ়ি এক জনমত গঠন কৰা উচিত৷ নিঃসন্দেহে এয়া সেই বিভেদমুখী উচচাত্মিকাৰ প্রতীক, যিয়ে আমাৰ সমাজখনক অতীজৰে পৰা এক হ’বলৈ দিয়া নাই আৰু যাৰ বাবে হিন্দু ধর্মটো ভাগ হৈছে দুবাৰকৈ অন্যথা ৰাজা ৰামমোহন ৰায়ে ঊনবিংশ শতিকাত ভবা কথাবোৰ, দেখা সপোনবোৰ প্রায় আঢ়ৈ শতিকাৰ পাছতো ভাবিব বা পূৰ কৰিব নোৱৰাটো মুঠেও সন্মানজনক কথা হিচাপে স্বীকৃত নহ’ব আৰু আহি থকা প্রজন্মই উদাসীনতাৰ বাবে আমাক ক্ষমাও নকৰিব৷\nজংঘলপাৰাত উপ-স্বাস্থ্যকেন্দ্ৰ কাৰ্যক্ষম কৰাৰ দাবী আমছুৰ\nUnfair to compare Sridevi and Jahnvi: Farah Khan\nIndia dislodge Pakistan from No. 1 spot in ICC Test rankings\nবিধানসভাৰ সৰ্বদলীয় উদ্যোগ সমিতিৰ বিৰুদ্ধে অপপ্ৰচাৰ, যুৱ পৰিষদৰ ৰাষ্ট্ৰীয় ঘাইপথ অৱৰোধ\nIranian nuclear deal issue should be resolved through talks: India\nDonald Trump wraps up talks with Xi: Signs\nPresident Donald Trump signs bill ending government shutdown\nI am sorry: says regretful, tearful Smith\nAll Rights Reserved 2019 © The Janambhumi | Total visits : 9849478


Otis D in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Otis D ar byavahar, ppali, parshwakriya, upkaar, kriya-pratikriya aaru satarkatabani\nOtis D ৰ মূল্য আৰু পেকৰ চাইজ - Otis D Price and Pack Size in Assamese\nOtis D की जानकारी\nOtis D ৰ লাভ আৰু ব্যৱহাৰসমূহ- Otis D Benefits & Uses in Assamese\nOtis D ৰ পালি আৰু সেয়া কেনেদৰে ল'ব- Otis D Dosage & How to Take in Assamese\nOtis D-ৰ উপাদানসমূহ- Otis D Active Ingredients in Assamese\nOtis D ৰ পাৰ্শ্চক্ৰিয়াসমূহ- Otis D Side Effects in Assamese\nOtis D সংক্ৰান্ত সতৰ্কতাবাণীসমূহ- Otis D Related Warnings in Assamese\nঅইন দৰৱৰ সৈতে Otis Dৰ গুৰুতৰ ক্ৰিয়া-প্ৰতিক্ৰিয়া- Severe Interaction of Otis D with Other Drugs in Assamese\nOtis D মতভেদসমূহ- Otis D Contraindications in Assamese\nOtis D ৰ বিষয়ে সততে সোধা প্ৰশ্নসমূহ- Frequently asked Questions about Otis D in Assamese\nখাদ্য আৰু মদৰ সৈতে Otis D ক্ৰিয়া-প্ৰতিক্ৰিয়া- Otis D Interactions with Food and Alcohol in Assamese\nOtis D ৰ লাভ আৰু ব্যৱহাৰসমূহ - Otis D Benefits & Uses in Assamese\nOtis D তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nOtis D ৰ পালি আৰু সেয়া কেনেদৰে ল'ব - Otis D Dosage & How to Take in Assamese\nOtis D-ৰ উপাদানসমূহ - Otis D Active Ingredients in Assamese\nOtis D ৰ পাৰ্শ্চক্ৰিয়াসমূহ - Otis D Side Effects in Assamese\nগৱেষণাৰ ভিত্তিত, Otis D ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nOtis D সংক্ৰান্ত সতৰ্কতাবাণীসমূহ - Otis D Related Warnings in Assamese\nOtis D-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Otis Dৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nOtis D-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাসকলে Otis D ৰ মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনি যদি কোনো পাৰ্শ্ব-প্ৰতিক্ৰিয়া লক্ষ্য কৰে লগে লগে Otis D গ্ৰহণ কৰা বন্ধ কৰে। আপোনাৰ চিকিতসকৰ সৈতে যোগাযোগ কৰক আৰু আপোনাৰ চিকিতসকে সুৰক্ষিত বুলি কোৱাৰ পিছতহে পিছত ব্যৱহাৰ কৰিব।\nবৃক্কত Otis D কি প্ৰভাৱ দেখা গৈছে?\nOtis Dৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Otis D কি প্ৰভাৱ দেখা গৈছে?\nOtis Dৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Otis D ৰ কি প্ৰভাৱ দেখা গৈছে?\nOtis Dৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Otis Dৰ গুৰুতৰ ক্ৰিয়া-প্ৰতিক্ৰিয়া - Severe Interaction of Otis D with Other Drugs in Assamese\nOtis D তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nOtis D মতভেদসমূহ - Otis D Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Otis D লোৱা অনুচিত যাতে -\nOtis D ৰ বিষয়ে সততে সোধা প্ৰশ্নসমূহ - Frequently asked Questions about Otis D in Assamese\nএই Otis D-এ অভ্য়াস বা নিচাৰ সৃষ্টি কৰে নেকি?\nOtis Dৰে অভ্যাস গঠনৰ কোনো কথাৰ প্ৰতিবেদন পোৱা নাই।\nআপুনি Otis D লোৱাৰ পিছত টোপনি ভাৱ অথবা অৱসাদগ্ৰস্ত যেন অনুভৱ কৰিব পাৰে। সেয়ে এয়া এৰাই চলাটো ভাল।\nহয়, আপুনি ডাক্তৰৰ পৰামৰ্শৰ পিছতহ Otis D লোৱাটো নিৰাপদ।\nনহয়, Otis Dয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Otis D ক্ৰিয়া-প্ৰতিক্ৰিয়া - Otis D Interactions with Food and Alcohol in Assamese\nখাদ্য আৰু Otis Dৰ ক্ৰিয়া-প্ৰতিক্ৰিয়া\nখাদ্যৰ সৈতে Otis D লোৱাট নিৰাপদ।\nমদ আৰু Otis Dৰ মাজৰ প্ৰতিক্ৰিয়া\nOtis D লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nOtis D ৰ অনুকল্প - Substitutes for Otis D in Assamese\nআপুনি বা আপোনাৰ পৰিয়ালৰ কোনোবাই Otis D লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Otis D ব্যৱহাৰ কৰিছিল নেকি?\nআপুনি কিমান পৰিমাণে Otis D সেৱন কৰিছিল?\nআপুনি Otis D ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Otis D সেৱন কৰে?


দেউৰী ভাষা - অসমীয়া ৱিকিপিডিয়া\nদেউৰী হৈছে উত্তৰ পূব ভাৰতৰ অসম আৰু অৰুণাচল প্ৰদেশৰ অধিবাসী দেউৰী জনগোষ্ঠীৰ লোকসকলৰ দ্বাৰা ব্যৱহৃত চীনা-তিব্বতীয় ভাষা পৰিয়ালৰ অন্তৰ্গত এটা তিব্বতীয়-বাৰ্মীয় ভাষা।  দেউৰী জনগোষ্ঠীৰ অন্তৰ্ভুক্ত তিনিটা প্ৰধান বংশৰ ভিতৰত কেৱল দিবংগ্যা (Dibongya) নামৰ ঠালটোয়েহে দেউৰী ভাষা বৰ্তাই ৰাখিছে। অন্য দুটা ঠাল ক্ৰমে টেঙাপনীয়া (Tengaponia) আৰু বৰগঞা (Borgoyan)-ই অসমীয়া ভাষা গ্ৰহণ কৰিছে। ইয়াৰ বিপৰীতে দিবংগ্যাসকলৰ মাজত দেউৰী ভাষাৰ প্ৰভাৱ সৰ্বাত্মক। অতীজতে উজনি আৰু উত্তৰ অসমত দেউৰী ভাষাই মূল ভাষা আছিল।  ভাৰতৰ ভাষাগত সমীক্ষা (১৮৯৮-১৯২৮)-ৰ তথ্য অনুসৰি, দেউৰী ভাষা (চুতীয়া ভাষা হিচাপে চিহ্নিত) হৈছে বড়ো-কছাৰী ভাষাগোষ্ঠীৰ প্ৰত্নতাত্ত্বিকভাৱে সৰ্বপ্ৰাচীন ৰূপ। ডিমাছা ভাষাৰ সৈতে দেউৰী ভাষাৰ এক নিকট সম্পৰ্ক আছে, কিন্তু বৈয়াকৰণিক পদ্ধতিৰ ফালৰ পৰা দেউৰী ভাষা নিশ্চিতভাৱে অধিক আদিকালীন। \nপি. আৰ. টি. গৰ্ডন (১৯০৩)-ৰ মত অনুসৰি, দেউৰী-চুতীয়া ভাষাৰ অসমৰ মৰাণ ভাষাৰ সৈতে সাদৃশ্য আছে। বহুক্ষেত্ৰত এইভাৱেও কোৱা হয়, মৰাণ ভাষাটো প্ৰকৃতপক্ষে দেউৰী আৰু অসমীয়া ভাষাৰ মাজত সাঁকো হিচাপে কাম কৰা এক অনূদিত ভাষাহে।\nভাৰতৰ ভাষাগত সমীক্ষা(১৯০৩)-ৰ তথ্য অনুসাৰে উজনি অসম আৰু উত্তৰ অসমত দেউৰী-চুতীয়া ভাষাৰ বিস্তৃতি বিন্যাস\nদেউৰী ভাষা অৰুণাচল প্ৰদেশৰ লোহিত জিলা আৰু অসমৰ লখিমপুৰ জিলা, ধেমাজি জিলা, তিনিচুকীয়া জিলা, যোৰহাট জিলা আৰু মাজুলী জিলাৰ দেউৰী অধিবাসীসকলে ব্যৱহাৰ কৰে। প্ৰাচীন কালত দেউৰী ভাষাই উজনি আৰু উত্তৰ অসমৰ মৌলিক ভাষা আছিল।\nদেউৰী অসমৰ প্ৰভাৱশালী ভাষাসমূহৰ অন্যতম আৰু উজনি অসমত অসমীয়া ভাষাৰ বিকাশত ই এক গুৰুত্বপূৰ্ণ ভূমিকা পালন কৰিছিল।\nদেউৰী-চুতীয়া ভাষাৰ লগতে আন আন কছাৰী ভাষাত "দি" ("Di/Dji") শব্দৰ অৰ্থ হৈছে পানী। উল্লেখ্য যে, উজনি অসম আৰু উত্তৰ অসমৰ বেছিসংখ্যক মুখ্য নৈৰ নামৰ আদ্যাক্ষৰ "দি"। দিবাং, দিচাং, দিখৌ, ডিক্ৰং, ডিকৰাই, দিহিং, দিগাৰু, ডিফলু, ডিমৌ, দিচৈৰ দৰে নৈৰ নামসমূহৰ পৰা এই কথা অনুমান কৰা হয় যে, এই গোষ্ঠীৰ অন্তৰ্ভুক্ত লোকসকল এই সমগ্ৰ অঞ্চলত প্ৰভাৱশালী আৰু কৰ্তৃত্বপূৰ্ণ আছিল। ইতিহাসৰ তথ্য অনুসৰি চুতীয়া জনগোষ্ঠীৰ ৰাজনৈতিক শক্তি আৰু সভ্যতাৰ প্ৰাচীনতম পীঠ আছিল শদিয়া।  অৱশ্যে, দেউৰী ভাষা অন্তৰ্ভুক্ত হৈ থকা চীনা-তিব্বতীয় ভাষাগোষ্ঠীৰ শাল শাখাৰ আন কেইবাটাও ভাষাতো পানী বুজাবলৈ "দি" শব্দ ব্যৱহাৰ কৰা হয়। গতিকে, দেউৰীসকলেই এই অঞ্চলৰ সৰ্বপ্ৰথম অধিবাসী হিচাপে প্ৰতীয়মান কৰিবলৈ এয়া অকাট্য সাক্ষ্য নহয়। \nদেউৰী ভাষা আৰু অসমীয়া ভাষাত সদৃশ কেইটামান শব্দ হৈছে:\nখাং খং Anger\nআৰ্চিং আৰ্চি Mirror\nআওঁজা আওঁজা Rest\nআটিৰু আটি Highland\nপুলুঙা পুলুঙা Straight\nলাকিয়া লেখিয়া Similar\nজোং জোং Spear\nমিজিমা মিহি Smooth\nঅঁ অঁ Yes\nনুমই নুমলী Little girl\nনৰানি নৰা Straw\nদোং দোং Irrigation Channel\nডেকাগু ডেকা Young man\nকলাহাচ কলাখাৰ Alkaline prepared from banana stem\nখৰিচা খৰিচা Bamboo Shoot\nবিচু বিহু Folk Festival of Assam\nটাংগোন টাঙোন Beating Stick\nবৌতৰ বতৰ Weather\nহাঁফলু হাঁফলু Out Hill\nজখলা জখলা Ladder\nহোজা হোজা Simple\nজীয়ৰী জীয়ৰী Girl\nউয়ুং উঁই Termite\nডোখৰ ডোখৰ Piece of cut off\nমেনা মেনা Crooked\nহেবাং হেবাং Silly\nবোন্দা বোন্দা Male cat\nচাং চাং Platform\nসেও সেও Habit\nমেলি মেলি Open\nলফা লফা A type of green-leafy vegatable\nখাউফি উফি Dandruff\nআপা আপা Boys\nমেদালি মাদলি A type of Assamese Jewellery\nজাকৈ জাকৈ Fishing tool\nখালৈ খালৈ Basket\nদাঁতি দাঁতি Border\nদলং দলং Bridge\nকেটেঙা কেটেঙা Thin/Feeble\nচুটুগা চুটি Short\nহিচৰি হুচৰি Bihu Carol\nঢেকী ঢেকী Grinding tool\nহাটা হেটা Spatula\nহাজিয়া হাজিৰা Labor\nআগু আঁঠু Knee\nকা কাই Brother\nজিকু জেকা Wet\nগিলা ঘিলা Knee cap\nএৰী এৰী Eri silk\nগাৰু গাৰু Pillow\nগুমৰুৱা গুবৰুৱা Beetle\nহাঁচু হাঁচি Sneeze\nহামি হামি Yawn\nসুগৰা সুগৰী, সোগোৰা A Deer species\nকেৰা কেৰা Displaced eye\nকেতুৰী কেতুৰী A kind of turmeric\nকেকোঁৰা কেকোঁৰা Crooked\nককিৰি কেকোঁৰা Crab\nমাগুৰ মাগুৰ Cat fish\nচগুণ শগুণ Vulture\nসৰু সৰু Small\nটেমী টেমী Container\nচুণ চুণ Lime\nবৰলা বৰলা Widower\nবেচনী বিচনী Handfan\nজেং জেং Bush\nপেই পেহী Aunty\nজাবৰ জাবৰ Waste\nকুচীয়া কুচীয়া Eel\nকেৰ্কেটুৱা কেৰ্কেটুৱা Squirrel\nফচলা পচলা Banana stem\nঘৰালি গৰাল Cage\nগচক গচক Step\nউশাহ উশাহ Breath\nঢেকীয়া ঢেকীয়া Fern\nআমটু আমঠু Heart\nগুৱা গুৱা Areca nut\nহিলৈ হিলৈ Gun\nচুৰুকা চুৰুকা Clean\nসেৰেকা সেৰেকা Tasteless\nকুদুনা খুন্দনা Grind\nটাকোন টোকোন Stick\nজ'বুৰা Vegetable curry\nখাৰলি খাৰলি Mustard paste\nলিকটা লিকটা Sticky\nশাও শাও Curse\nউমনি উমনি Incubate\nউবিৰিবা উবুৰি হোৱা Lying chest down\nচেৰেং-চেৰেং চেৰেং-চেৰেং Excessive heat of sun\nৰ'বজু ৰ'ব/ৰ'বা Wait\nঅধিক তথ্যৰ বাবে পঢ়ক[সম্পাদনা কৰক]\nAcharyya, Prarthana & Shakuntala Mahanta. 2019. Language vitality assessment of Deori: An endangered language. Language Documentation & Conservation 13: 514-544.\n↑ "Statement 1: Abstract of speakers' strength of languages and mother tongues – 2011". Office of the Registrar General & Census Commissioner, Indiawww.censusindia.gov.in. http://www.censusindia.gov.in/2011Census/Language_MTs.html। আহৰণ কৰা হৈছে:7July 2018.\n↑ Hammarström, Harald; Forkel, Robert; Haspelmath, Martin, eds (2017). "Deori". Glottolog 3.0. প্ৰকাশক Jena, Germany: Max Planck Institute for the Science of Human History. http://glottolog.org/resource/languoid/id/deor1238.\n↑ Acharyya, Prarthana; Mahanta, Shakuntala (2019-09-01). "Language vitality assessment of Deori: An endangered language" (en-US ভাষাত). Language Documentation & Conservation খণ্ড 13: 514–544. ISSN 1934-5275. http://scholarspace.manoa.hawaii.edu/handle/10125/24853.\n↑ Brown, William Barclays (2015). An Outline grammar of the Deori Chutiya language spoken in Upper Assam. প্ৰকাশক Shillong.\n↑ Grierson, George, Linguistic Survey of India(Volume 3-2), p. 118.\n↑ Coupe, Alexander R.; Kratochvíl, František (2020), "Asia before English" (en ভাষাত), The Handbook of Asian Englishes (John Wiley & Sons, Ltd): pp. 13–48, doi:10.1002/9781118791882.ch2, ISBN 978-1-118-79188-2, https://onlinelibrary.wiley.com/doi/abs/10.1002/9781118791882.ch2, r কৰা হৈছে: 2021-01-12\n"https://as.wikipedia.org/w/index.php?title=দেউৰী_ভাষা&oldid=322030"ৰ পৰা অনা হৈছে\nএই পৃষ্ঠাখন 23 মে' 2022 তাৰিখে ১৬:৪৫ বজাত অন্তিম সংশোধন কৰা হৈছিল।


২১ জানুৱাৰী, ১৯৪৩ (৭৯ বছৰ)\nM.A. (শিক্ষাতত্ত্ব), PhD (শৈক্ষিক মনোবিজ্ঞান)\nপ্ৰতিভা ৰায় (ইংৰাজী: Pratibha Ray; ওড়িয়া: ପ୍ରତିଭା ରାୟ) এগৰাকী ভাৰতীয় সাহিত্যিক আৰু শিক্ষাবিদ। ২০১১ বৰ্ষত তেওঁক ভাৰতীয় সাহিত্যৰ সৰ্বোচ্চ সন্মান জ্ঞানপীঠ বঁটাৰে সন্মানিত কৰা হয়। প্ৰতিভা ৰায়ৰ জন্ম হয় ১৯৪৩ চনৰ ২১ জানুৱাৰীত উৰিষ্যাৰ অবিভক্ত কটক জিলাত(বৰ্তমানৰ জগতসিঙপুৰ জিলা)। বালিকুডা অঞ্চলৰ এখন অত্যন্ত ভিতৰুৱা গাঁও আলাবোলত জন্মগ্ৰহণ কৰা প্ৰতিভা ৰয় সন্মানীয় মূৰ্তিদেৱী বঁটা লাভ কৰা প্ৰথমগৰাকী মহিলা সাহিত্যিক। ১৯৯১ চনত তেওঁ এই বঁটা লাভ কৰে।\n2 অন্যান্য কৰ্মৰাজি\n5 নিৰ্বাচিত ৰচনাৱলী\nপ্ৰতিভা ৰায় এগৰাকী সক্ৰিয় সমাজকৰ্মী আছিল আৰু বহুতো ক্ষেত্ৰৰ সামাজিক অসমতাৰ বিৰুদ্ধে মাত মাতি আহিছিল। এই ক্ষেত্ৰত তেওঁৰ উল্লেখযোগ্য অংশগ্ৰহণ আছিল জগন্নাথ মন্দিৰৰ পুৰোহিত সকলৰ দ্বাৰা আৰোপিত বৰণ অসমতাৰ বিৰুদ্ধে কৰা প্ৰতিবাদ। বৰ্তমানে তেওঁ মন্দিৰৰ পুৰোহিতৰ দ্বাৰা অভিযোগ কৰা মানহানি গোচৰত জড়িত হৈ পৰিছে। বাতৰি কাকতত প্ৰকাশিত তেওঁৰ "The Colour of Religion is Black" (‘ধৰ্মৰ ৰংগ কালা’) শীৰ্ষক প্ৰবন্ধ এটিত মন্দিৰৰ পুৰোহিত সকলৰ অমানৱীয় ব্যৱহাৰৰ প্ৰতি তীব্ৰ বিষাদাগাৰ প্ৰকাশ কৰিছিল। এই কথাতে ক্ষুণ্ণ হৈ জগন্নাথ মন্দিৰৰ পুৰোহিত সকলে প্ৰতিভা ৰায়ৰ বিৰুদ্ধে মানহানিৰ গোচৰ তৰে। প্ৰতিভা ৰায়ে উৰিষ্যাৰ ঘূৰ্ণীবতাহত ক্ষতিগ্ৰস্ত সকলৰ কাৰণেও দেহে-কেহে খাটি কাম কৰি গৈছে। ১৯৯৯ চনৰ অক্টোবৰ মাহত (Odisha's Super Cyclone of October,1999 ) হোৱা উৰিষ্যাৰ প্ৰচণ্ড ঘূৰ্ণী বতাহত ক্ষতিগ্ৰস্ত অনাথ আৰু বিধৱা সকলৰ পুনৰ সংস্থাপনৰ বাবে তেওঁ যথেষ্ট কাম কৰিছিল।\nনিৰ্বাচিত ৰচনাৱলী[সম্পাদনা কৰক]\nপুণ্যতয়া"" গাঁৱৰ এগৰাকী যুৱতী মেঘীৰ কাহিনী, ১৯৭৯. (হিন্দীলৈ অনূদিত)\nশীলাপদ্মা, ১৯৮৩. (উৰিষ্যা সাহিত্য একাদেমী বঁটা, ১৯৮৫; অসমীয়া, হিন্দী, মাৰাঠী, মালায়ালাম, পঞ্জাবী আৰু ইংৰাজীলৈ অনূদিত)\nযাজ্ঞসেনী, ১৯৮৪ (মূৰ্তি দেৱী বঁটা, ১৯৯১ আৰু সৰলা বঁটা, ১৯৯০. ইংৰাজী, হিন্দী, মালায়ালাম, মাৰাঠী, অসমীয়া, বঙালী, গুজৰাটী, হাংগেৰীয়ান ভাষালৈ অনূদিত)\nউত্তমাৰ্গ, ১৯৮৮. ( হিন্দী আৰু পঞ্জাবীলৈ অনূদিত)\nমহামোহ, ১৯৯৮ (হিন্দী, বঙালী আৰু মালায়ালাম ভাষালৈ প্ৰকাশৰ পথত)\nউলংঘা (সাহিত্য অকাডেমি বঁটা, ২০০০) – ১৯৯৮\nউল্লেখযোগ্য যে ড॰ ৰয়ৰ বিভিন্ন কিতাপ ইতিমধ্যে ভালেমান ভাৰতীয় ভাষালৈ অনুবাদ হৈছে।\n১৯৮৫ – শীলাপদ্মা উপন্যাসৰ বাবে ‘উৰিষ্যা সাহিত্য অকাডেমি’ বঁটা\n২০০০ – ‘উলংঘা’ চুটি গল্প সংকলনৰ বাবে সাহিত্য অকাডেমি বঁটা\n২০০৬ – 'অমৃতা কীৰ্তি পুৰস্কাৰ'\n"https://as.wikipedia.org/w/index.php?title=প্ৰতিভা_ৰায়&oldid=304647"ৰ পৰা অনা হৈছে\nওড়িয়া ভাষাৰ সাহিত্য অকাডেমি বঁটা বিজয়ী\nএই পৃষ্ঠাখন ২৩ অক্টোবৰ, ২০২১ তাৰিখে ১৬:০৪ বজাত অন্তিম সংশোধন কৰা হৈছিল।


পোছাক নিপিন্ধাকৈ অক্সফ’ৰ্ড ষ্ট্ৰীটলৈ যাব কোহলী! উদ্বিগ্ন দাদা... Prag News : Best Assamese News Channel, Latest Assam News Live Today , North East Breaking News\nপোছাক নিপিন্ধাকৈ অক্সফ’ৰ্ড ষ্ট্ৰীটলৈ যাব কোহলী! উদ্বিগ্ন দাদা...\nআন্তৰ্জাতিক ক্ৰিকেটত ২০হাজাৰৰো অধিক ৰান কৰিছো। কিমান যে ক’ভাৰ ড্ৰাইভ কৰিছো, হিচাপ নাই। তথাপি আজিও সকলোৱে মোক লৰ্ডছ বেলকনিৰ সেই চেলিব্ৰেশ্যনৰ কথাটোক লৈয়ে প্ৰশ্ন তোলে ...


1Sa3| AsmULB | STEP | চমূৱেলে এলীৰ তত্ত্বাৱধানত যিহোৱাৰ পৰিচৰ্য্যা কৰি আছিল। সেই সময়ত যিহোৱাৰ বাক্য দুৰ্ল্লভ আছিল; আৰু সঘনাই যিহোৱাৰ দৰ্শন পোৱা সম্ভৱ নাছিল।\nভাৱবাদী হ’বলৈ চমূৱেলক আমন্ত্ৰণ কৰা।\n1চমূৱেলে এলীৰ তত্ত্বাৱধানত যিহোৱাৰ পৰিচৰ্য্যা কৰি আছিল। সেই সময়ত যিহোৱাৰ বাক্য দুৰ্ল্লভ আছিল; আৰু সঘনাই যিহোৱাৰ দৰ্শন পোৱা সম্ভৱ নাছিল। 2সেই সময়ত এলীৰ চকু দুৰ্ব্বল হোৱাত, তেওঁ ভালদৰে মনিব নোৱাৰিছিল; সেয়ে তেওঁ নিজৰ বিচনাত শুই থাকিছিল। 3ঈশ্বৰৰ নিয়ম-চন্দুক থকা যিহোৱাৰ মন্দিৰত ঈশ্বৰীয় প্ৰদীপ নুমুউৱাৰ পূৰ্ব্বে চমূৱেলে শুব লৈছিল৷ 4সেই সময়তে যিহোৱাই চমূৱেলক মাতিলে; তাতে তেওঁ উত্তৰ দি ক’লে, “মই ইয়াতে আছোঁ।”\n5মাত শুনাৰ লগে লগে, তেওঁ এলীৰ ওচৰলৈ দৌৰি গৈ ক’লে, “আপুনি মোক মাতিছিল, সেয়ে মই ইয়াতে আছোঁ।” তেতিয়া তেওঁ ক’লে, “মই মতা নাই; তুমি শুই থাকা গৈ;” তেতিয়া তেওঁ গৈ শুই থাকিল। 6পাছত যিহোৱাই পুনৰায় মাতিলে, “হে চমূৱেল;” তেতিয়া চমূৱেলে উঠি এলীৰ ওচৰলৈ গৈ ক’লে, “মই উপস্থিত আছোঁ; আপুনি মোক কিয় মাতিছিল? তেওঁ ক’লে, “বোপা, মই মাতা নাই; তুমি শুই থাকা গৈ।”\n7সেই সময়লৈকে যিহোৱাৰ মাত শুনাৰ অভিজ্ঞতা চমূৱেলৰ নাছিল, আৰু তেওঁৰ ওচৰত যিহোৱাৰ বাক্যও প্ৰকাশিত হোৱা নাছিল। 8পাছত যিহোৱাই তৃতীয়বাৰ চমূৱেলক মাতিলে। তেতিয়া তেওঁ উঠি এলীৰ ওচৰলৈ গৈ ক’লে, “মই উপস্থিত আছোঁ; কাৰণ আপুনি মোক মাতিছে।”\n9তেতিয়া যিহোৱাই যে তেওঁক মাতিছে, এই কথা এলীয়ে বুজি পালে আৰু চমূৱেলক ক’লে, “তুমি গৈ শুই থাকা; যদি তেওঁ তোমাক মাতে, তেন্তে ক’বা, ‘হে যিহোৱা, কওক, কিয়নো আপোনাৰ দাসে শুনিছে’।” তাৰ পাছত চমূৱেল গৈ নিজ ঠাইত শুই থাকিল।\n10পুনৰ যিহোৱাই আগৰ দৰে আহি থিয় হৈ তেওঁক মাতিলে, “চমূৱেল, চমূৱেল।” তেতিয়া চমূৱেলে উত্তৰ দি ক’লে, “কওক, আপোনাৰ দাসে শুনি আছে।” 11তেতিয়া যিহোৱাই চমূৱেলক ক’লে, “চোৱা, মই ইস্ৰায়েলৰ মাজত এনে এক কৰ্ম কৰিম; সেই বিষয়ে যি জনে শুনিব, সেই সকলোৰে নোম শিয়ৰি উঠিব।\n12মই এলী আৰু তেওঁৰ বংশৰ বিষয়ে যি যি কৈছিলোঁ, সেই সকলোকে প্ৰথমৰ পৰা শেষলৈকে সিদ্ধ কৰিম। 13কাৰণ মই তেওঁক ক’লোঁ, ‘তেওঁ যি সকলো অপৰাধৰ কথা জানিছিল, তাৰ বাবে মই সদাকাললৈকে তেওঁৰ বংশক দণ্ড দিম, কাৰণ তেওঁৰ সন্তানসকলে নিজকে অভিশপ্ত কৰা সত্বেও তেওঁলোকক বাধা দিয়া নাই’। 14সেই কাৰণে, এলীৰ বংশলৈ মই শপত খালোঁ যে, এলীৰ বংশই যি অপৰাধ কৰিলে, তাক বলিদান কি নৈবেদ্যৰ দ্বাৰাই কেতিয়াও মোচন কৰা নহ’ব।”\n15তাৰ পাছত চমূৱেলে ৰাতিপুৱালৈকে শুই থাকিল, আৰু পুৱা উঠি যিহোৱাৰ গৃহৰ দুৱাৰবোৰ মেলি দিলে, কিন্তু এলীৰ আগত সেই দৰ্শনৰ কথা জনাবলৈ ভয় কৰিলে। 16এলীয়ে চমূৱেলক মাতি ক’লে, “মোৰ বোপা চমূৱেল।” তেতিয়া চমূৱেলে ক’লে, “মই ইয়াতে আছোঁ।”\n17তেতিয়া এলীয়ে সুধিলে, “যিহোৱাই তোমাক কি ক’লে? মই বিনয় কৰোঁ, তুমি মোৰ পৰা একো নুলুকুৱাবা; ঈশ্বৰে তোমাক যি কথা ক’লে, তাৰ কোনো কথা যদি মোৰ পৰা গোপনে ৰাখা, তেন্তে তেওঁ তোমাক অধিক দণ্ড দিব।” 18তেতিয়া চমূৱেলে তেওঁৰ আগত সকলো কথা ক’লে, তেওঁৰ পৰা কোনো এটা কথাও গোপনে নাৰাখিলে। সেয়ে এলীয়ে ক’লে, “তেওঁ যিহোৱা; তেওঁৰ দৃষ্টিত যি ভাল, তাকেই কৰক।”\n19চমূৱেল ডাঙৰ হৈ অহাৰ পাছত, যিহোৱা তেওঁৰ সঙ্গী হ’ল, আৰু তেওঁৰ ভৱিষ্যত বাণী এটাও বিফলে যাব নিদিলে। 20তাতে চমূৱেল যে যিহোৱাৰ ভাববাদী হ’বৰ অৰ্থে বিশ্বাসৰ পাত্ৰ হৈছে, সেই বিষয়ে দানৰ পৰা বেৰচেবালৈকে গোটেই ইস্ৰায়েলে জানিলে। যিহোৱাই পুনৰ তেওঁক চীলোত দৰ্শন দিলে; কিয়নো যিহোৱাই চীলোত চমূৱেলৰ আগত বাক্যৰ দ্বাৰাই নিজকে প্ৰকাশ কৰিছিল। আৰু গোটেই ইস্ৰায়েলৰ ওচৰলৈ চমূৱেলৰ বাক্য আহিছিল।


(অসম গৌৰৱৰ পৰা পুনঃনিৰ্দেশিত)\nএই প্ৰবন্ধটো অসমৰ এজন প্ৰসিদ্ধ কবি আৰু ৰাজনীতিবিদৰ বিষয়ে। অসমৰ স্বাধীনতা সংগ্ৰামীজনৰ বিষয়ে চাবৰ বাবে হেমচন্দ্ৰ বৰুৱা (ত্যাগবীৰ) চাওক।\nশ্ৰীমতী অণু বৰুৱা\nহেম বৰুৱা (ইংৰাজী: Hem Barua) (১৯১৫ - ১৯৭৭) অসমৰ এজন প্ৰসিদ্ধ কবি, সাহিত্যিক, শিক্ষাবিদ আৰু ৰাজনীতিবিদ। তেওঁ অসমীয়া আৰু ইংৰাজী ভাষাত কবিতা, ভ্ৰমণ কাহিনী, আলোচনা গ্ৰন্থ আদি ৰচনা কৰিছে। মৃত্যুৰ আগমুহূৰ্তলৈকে তেওঁ মুঠ ৩৫খন গ্ৰন্থ ৰচনা কৰিছিল। মমতাৰ চিঠি, আইতা, জাৰৰ দিনৰ সপোন আদি তেখেতৰ বিখ্যাত কাব্য। বালিছন্দা(১৯৫৯) আৰু মনময়ূৰী(১৯৬৫) তেওঁৰ কবিতা-সংকলন।  স্বাধীনতা সংগ্ৰামৰ সময়ত বিয়াল্লিছৰ আন্দোলনত কাৰাবৰণ কৰা হেম বৰুৱাই স্বৰাজোত্তৰ কালত সমাজবাদী আন্দোলনতো অংশগ্ৰহণ কৰে। তেওঁ সাংসদ হিচাপে ইউৰোপ, আমেৰিকা, ৰুছ আদি দেশ ভ্ৰমণ কৰিছিল। ১৯৫৭ চনত তেওঁ গুৱাহাটী সমষ্টিৰ পৰা সংসদলৈ নিৰ্বাচিত হয় আৰু চৈধ্য বছৰ কাল কাৰ্যনিৰ্বাহ কৰে।\nহেম বৰুৱাৰ ২২ এপ্ৰিল ১৯১৫ চনত তেজপুৰত জন্ম হয়।  তেওঁৰ দেউতাক আছিল উত্তৰ গুৱাহাটীৰ ভঁৰালী বৰুৱা বংশৰ বিনন্দী ৰাম শৰ্মা বৰুৱা আৰু মাতৃ পদ্মালোচনী দেৱী। হেম বৰুৱা আছিল তেওঁলোকৰ প্ৰথম সন্তান।  তেওঁৰ তিনিজন ভায়েক আৰু চাৰিজনী ভনী আছিল।  হেম বৰুৱাই যোৰহাটৰ তৰাজান তৰাজান পাঠশালা স্কুল আৰু যোৰহাট টাউন এম.ই. স্কুলত প্ৰাথমিক শিক্ষা লাভ কৰি তেজপুৰ চৰকাৰী উচ্চতৰ মাধ্যমিক বিদ্যালয়ৰ পৰা ১৯৩২ চনত প্ৰৱেশিকা পৰীক্ষাত উত্তীৰ্ণ হয়। ১৯৩৪ চনত তেওঁ কটন কলেজৰ পৰা আই.এ. আৰু ১৯৩৬ চনত ইংৰাজী সাহিত্যত বি.এ. ডিগ্ৰী লাভ কৰে। হেম বৰুৱাই ১৯৩৮ চনত কলিকতা বিশ্ববিদ্যালয়ৰ পৰা এম.এ ডিগ্ৰী লাভ কৰে। ১৯৪৭ চনত তেওঁ শ্ৰী অণু বৰুৱাৰ সৈতে বিবাহপাশত আবদ্ধ হয়।\nতিতাবৰত অনুষ্ঠিত ছাত্ৰ ফেডাৰেছনৰ সভাপতি হোৱাৰে পৰা বৰুৱাৰ ৰাজনীতিত যোগদান কৰাৰ পথ সুগম হয়। ১৯৪২ চনৰ আন্দোলনৰ সময়ত এই ছাত্ৰ সমাৱেশত দিয়া এক ভাষণৰ ফলশ্ৰুতিত তেওঁক কাৰাদণ্ড বিহা হয়। কাৰাগাৰত থকা সময়ছোৱাত তেওঁ বিবিধ গ্ৰন্থ অধ্যয়ন কৰে আৰু গোপীনাথ বৰদলৈ, ফখৰুদ্দিন আলি আহমেদ, বিষ্ণুৰাম মেধি, বিমলা প্ৰসাদ চলিহা আদি সকলৰ সংস্পৰ্শলৈ আহে। বৰুৱাই ১৯৪৮ চনত কংগ্ৰেছ দল ত্যাগ কৰে আৰু সমাজবাদী দলত যোগদান কৰে। পিছলৈ তেওঁ প্ৰজাতান্ত্ৰিক সমাজবাদী দলৰ ৰাষ্ট্ৰীয় কাৰ্যনিৰ্বাহক নিযুক্তি লাভ কৰে। ১৯৫২ চনত বিধানসভাৰ সদস্যৰ নিৰ্বাচন আৰু ১৯৫৬ চনত সংসদীয় সমষ্টিৰ উপনিৰ্বাচনত তেওঁ পৰাজিত হয় যদিও ১৯৫৭ আৰু ১৯৬২ চনত গুৱাহাটী লোকসভা সমষ্টিৰ পৰা লোকসভালৈ নিৰ্বাচিত হয়। ১৯৬৭ চনত মঙ্গলদৈ লোকসভা সমষ্টিৰ পৰা পুনৰ নিৰ্বাচিত হয়। তেওঁ ডিচেম্বৰ ১৯৭০ চনলৈকে লোকসভাৰ সদস্য হৈ আছিল। সাংসদ হৈ থকা কালত হেম বৰুৱা তেওঁ আগবঢ়োৱা ভাষণৰ বাবে বিখ্যাত আছিল। পাঞ্জাৱৰ ট্ৰিবিউন নামৰ ইংৰাজী কাকতখনে আগবঢ়োৱা পোন্ধৰজন সাংসদৰ খতিয়ানৰ তালিকাত বৰুৱাৰ নামো সন্নিবিষ্ট আছিল। দিল্লীৰ টাইমছ অৱ ইণ্ডিয়াই আগবঢ়োৱা দহগৰাকী সাংসদৰ খতিয়ানৰ তালিকাতো তেওঁৰ নাম আছিল। সাংসদ হিচাপে প্ৰথম অধিৱেশনতেই অসমৰ বাবে ৰেলৱে জ'নৰ সদৰ কাৰ্যালয় স্থাপন আৰু ব্ৰহ্মপুত্ৰৰ ওপৰত দলং নিৰ্মাণ বিষয়ক প্ৰস্তাৱ উত্থাপন কৰিছিল। তদুপৰি অসমত দ্বিতীয় শোধানাগাৰ স্থাপনৰ বাবে হোৱা আন্দোলনতো তেওঁ ভাগ লৈছিল। ১৯৬০ চনৰ ভাষা আন্দোলন আৰু ৬২ চনৰ চীনৰ আক্ৰমণৰ সময়ত ৰাজ্যৰ পৰিস্থিতিৰ কথা বৰুৱাই সংসদত স্পষ্টকৈ ডাঙি ধৰিছিল। ভাৰত চৰকাৰে পাকিস্তানক কচ্চ সমৰ্পণ কৰিবলৈ ওলোৱাৰ সময়ত গুজৰাটৰ ভূজত হোৱা আন্দোলনৰো নেতৃত্ব হেম বৰুৱাই বহন কৰিছিল। \nহেম বৰুৱাৰ প্ৰথমখন ৰচনাৰ নাম আছিল Idealism and Romance in Modern Drama। ৰচনাখন প্ৰকাশিত হৈছিল আৱাহনৰ দশম বছৰৰ সপ্তম সংখ্যাত।  হেম বৰুৱা বিশ্ববিদ্যালয়ত পঢ়ি থকা সময়ত আৱাহনত হিয়াৰ মিলন নামৰ এটি চুটিগল্প প্ৰকাশ পায়। আধুনিক নাট্য সাহিত্যত ৰিয়েলিজম আৰু ৰোমান্স আৱাহনত প্ৰকাশিত তেওঁৰ প্ৰথম প্ৰবন্ধ। জগন্নাথ বৰুৱা কলেজত অধ্যাপনা কৰি থাকোঁতে তেওঁ কন্নকী কলাভানৰ কাহিনীক কন্নকী হিচাপে অসমীয়ালৈ অনুবাদ কৰে। তদুপৰি এগৰাকী সাংসদ হিচাপে তেওঁ বহুকেইখন বিদেশ ভ্ৰমণ কৰে আৰু সাগৰ দেখিছা, ৰঙা কৰবীৰ ফুল, ইজৰাইল,মেকং নৈ দেখিলো আদি ভ্ৰমণ কাহিনী ৰচনা কৰে। ১৯৭১ চনত কিছুদিনৰ বাবে গুৱাহাটীৰ পৰা প্ৰকাশিত 'আসাম এক্সপ্ৰেছ' নামৰ ইংৰাজী দৈনিক খনৰ সম্পাদনাৰ কাম কৰে। তেওঁ ১৯৭২ চনত ধুবুৰীত অনুষ্ঠিত হোৱা অসম সাহিত্য সভাৰ সভাপতি আছিল। শেষত তেওঁ আধুনিক অসমীয়া কবিতাৰ ক্ষেত্ৰত এক বিশেষ ভূমিকা গ্ৰহণ কৰিছিল।\nমমতাৰ চিঠি শীৰ্ষক কবিতাটো হেম বৰুৱাৰ এটি বিখ্যাত সৃষ্টি। কবিতাটোত এগৰাকী বিধৱা নাৰীৰ কাৰুণ‍্য প্ৰকাশিত হৈছে। একাংশ কাব্যৰসিক তথা সমালোচকে এই কবিতাটোক অসমীয়া ভাষাৰ "শ্ৰেষ্ঠ ক্লাছিক কবিতা" বুলি স্বীকৃতি দিছে। কবিতাটোৰ শিৰোনামৰ তলত বিখ্যাত ইংৰাজ কবি এজৰা পাউণ্ডৰ উদ্ধৃতি দিয়া আছে।  উল্লেখযোগ্য যে, হেম বৰুৱাৰ উক্ত কবিতাটোৰ আধাৰতে এখন অসমীয়া ছবি নিৰ্মাণৰ পৰিকল্পনা ৰচা হৈছে। বৰপেটাৰ অগ্ৰগণ্য সাংস্কৃতিক অনুষ্ঠান ‘মুখা’ৰ সম্পাদক তথা নাট্যকাৰ-পৰিচালক নিৰ্মল দাসেে ২০১৯ চনৰ আগষ্ট মাহত এক প্ৰেছ মেলত এই কথা সদৰী কৰে। \nThe Red River and the Blue Hill ((১৯৫৪)\nভাৰতঃ বৰ্তমান আৰু ভৱিষ্যত (জৱাহৰলাল নেহৰু)\n"https://as.wikipedia.org/w/index.php?title=হেম_বৰুৱা&oldid=238096"ৰ পৰা সংকলিত\nএই পৃষ্ঠাখন ১২ জুন, ২০২০ তাৰিখে ১৯:৩৫ বজাত অন্তিম সংশোধন কৰা হৈছিল।


পাঁচনি 13 - पवित्र बाइबिल [ইণ্ডিয়ান ৰিভাইচ ভাৰচন] - (পাঁচন 13)\nআন্তিয়খিয়াত থকা মণ্ডলীত কেইজনমান ভাৱবাদী আৰু উপদেশক আছিল৷ তেওঁলোক বাৰ্ণব্বা, চিমোন, যি জনক নিগ্ৰ বোলে, কুৰীণীৰ লুকীয়, হেৰোদ ৰজাৰ লগত প্ৰতিপালিত হোৱা মনহেম আৰু চৌল৷\nতাতে তেওঁলোকে লঘোন দি প্ৰাৰ্থনা কৰি, সেই দুজনৰ ওপৰত হাত দি পঠিয়াই দিলে৷\nএইদৰে পবিত্ৰ আত্মাৰ বাধ্য হৈ বাৰ্ণব্বা আৰু চৌল চিলুকিয়ালৈ গ’ল; তাৰ পৰা জাহাজেৰে কুপ্ৰ দ্বীপলৈ গ’ল৷\nতাতে চালামী নগৰ পাই, ইহুদী সকলৰ নাম-ঘৰবোৰত ঈশ্বৰৰ বাক্য প্ৰচাৰ কৰিলে৷ সেই সময়ত যোহনো তেওঁলোকৰ পৰিচাৰক হৈ আছিল৷\nএইদৰে তেওঁলোকে সেই দ্বীপটোৰ চাৰিওফালে ফুৰি পাফঃ নগৰলৈকে গ’ল, তাতে বাৰ-যীচু নামেৰে যি এজন যিহুদী মানুহ মায়াবী আৰু ভাঁৰিকোৱা ভাববাদী আছিল, তেওঁক দেখা পালে৷\nতেওঁ সেই দ্বীপৰ অধিপতি বুদ্ধিমান চৰ্জ্জিয় পৌলৰ লগত আছিল৷ সেই অধিপতিয়ে ঈশ্বৰৰ বাক্য শুনিবলৈ ইচ্ছা কৰি চৌল আৰু বাৰ্ণব্বাক মাতি পঠিয়ালে৷\nকিন্তু ইলুমাই, অৰ্থাৎ সেই মায়াবীয়ে (কিয়নো এয়ে তেওঁৰ নামৰ অৰ্থ) অধিপতিক বিশ্বাসৰ পৰা আতৰাই অনাৰ উদ্দেশ্যেৰে তেওঁলোকৰ প্ৰতিৰোধ কৰিলে৷\nতাতে চৌল, যি জনক পৌলো বোলে, তেওঁ পবিত্ৰ আত্মাৰে পৰিপূৰ্ণ হৈ, তেওঁলৈ স্হিৰ দৃষ্টিৰে চালে\nআৰু কলে, “হেৰৌ সকলো কপট আৰু দুষ্কৰ্মেৰে পৰিপূৰ্ণ হোৱাটো, চয়তানৰ পুতেক আৰু সকলো প্রকাৰ ধাৰ্মিকতাৰ শত্ৰু, তই প্ৰভুৰ সৰল পথ বিপৰীত কৰিবলৈ ৰখা নাই নে?\nআৰু এতিয়া চা, প্ৰভুৰ হাত তোৰ ওপৰত আছে আৰু তই কিছু সময়লৈকে সুৰ্য্য নেদেখি অন্ধ হৈ থাকিবি৷” তেতিয়াই ইলুমাইৰ চকু জলকতবক লাগিল আৰু অন্ধকাৰময় হ’ল; তেতিয়া তেওঁক হাতত ধৰি নিবলৈ তেওঁ মানুহ বিচাৰিবলৈ ধৰিলে৷\nএই ঘটনা দেখি, সেই অধিপতিয়ে প্ৰভুৰ উপদেশত বিস্ময় মানি বিশ্বাস কৰিলে৷\nইয়াৰ পাছত পৌল আৰু তেওঁৰ লগৰ কেইজনে পাফঃ নগৰৰ পৰা সমুদ্ৰ-পথেদি পাম্ফুলিয়া দেশৰ পৰ্গা নগৰলৈ গ’ল৷ কিন্তু যোহনে তেওঁলোকক এৰি, যিৰূচালেমলৈ উলটি আহিল৷\nপৌল আৰু তেওঁৰ লগৰ কেইজনে পৰ্গাৰ পৰা যাত্ৰা কৰি পিচিদিয়া দেশৰ আন্তিয়খিয়া নগৰ পাই তাতে বিশ্ৰামবাৰে নাম-ঘৰত সোমাই বহিল৷\nতাতে বিধান-শাস্ত্ৰ আৰু ভাববাদী সকলৰ বাক্য পঢ়াৰ পাছত, নাম-ঘৰৰ অধিকাৰী সকলে তেওঁলোকৰ ওচৰলৈ কৈ পঠিয়ালে বোলে, “হে ভাই সকল, মানুহবোৰলৈ তোমালোকৰ যদি কোনো উদগণিৰ কথা আছে, তেনেহলে সেই বিষয়ে কোৱা৷”\nতেতিয়া পৌলে উঠি, হাতেৰে ইংগিত দি কলে, “হে ইস্ৰায়েলীয়া মানুহবোৰ আৰু হে ঈশ্বৰ ভয়কাৰী লোক সকল, শুনক৷\nএই ইস্ৰায়েলী সকলৰ ঈশ্বৰে আমাৰ ওপৰ-পুৰুষ সকলক মনোনীত কৰিলে আৰু মিচৰ দেশত প্ৰবাসী হৈ থকা সময়ত মানুহবোৰৰ উন্নতি সাধন কৰি, তাৰ পৰা নিজ পৰাক্ৰমেৰে তেওঁলোকক বাহিৰ কৰি আনিলে৷\nআৰু দুকুৰিমান বছৰলৈকে মৰুপ্ৰান্তত তেওঁলোকক পিতৃৰ নিচিনাকৈ প্ৰতিপালন কৰিলে৷\nপাছত তেওঁ কনান দেশৰ সাত জাতিক উচ্ছেদ কৰি, তেওঁলোকৰ দেশখনক উত্তৰাধিকাৰ স্বৰূপে ইস্ৰায়েলী সকলক দিলে৷\nএইদৰে প্ৰায় চাৰি শ পঞ্চাশ বছৰ পাৰ হৈ গ’ল৷ তাৰ পাছত, চমূৱেল ভাববাদীৰ সময়লৈকে বিচাৰকৰ্তা সকলক নিযুক্ত কৰিলে৷\nপাছত তেওঁলোকে এজন ৰজা বিচৰাত, ঈশ্বৰে বিন্যামীন ফৈদৰ কীচৰ পুত্ৰ চৌলক চল্লিশ বছৰলৈকে ৰাজত্ব কৰিবলৈ দিলে৷\nইয়াৰ পাছত ঈশ্বৰে ৰজাৰ শাসনৰ পৰা তেওঁক আতৰাই, তেওঁলোকৰ ৰজা হবলৈ দায়ুদক মনোনীত কৰিলে৷ আৰু দায়ুদৰ বিষয়ে ঈশ্বৰে সাক্ষ্য দি কলে, ‘মোৰ মনৰ দৰে এজনক, অৰ্থাৎ যিচয়ৰ পুত্ৰ দায়ুদক পালোঁ; তেওঁ মোৰ সকলো ইচ্ছা পূৰ্ণ কৰিব৷’\nএই জন মানুহৰ বংশৰ পৰা ঈশ্বৰে প্ৰতিজ্ঞা কৰাৰ দৰে এজন ত্ৰাণকৰ্তা, অৰ্থাৎ যীচুক ইস্ৰায়েলী লোকৰ আগত উপস্থিত কৰিলে৷\nযীচু অহাৰ আগেয়ে, যোহনে ইস্ৰায়েলী লোক সকলৰ আগত মন-পালটনৰ বাপ্তিস্মৰ কথা ঘোষণা কৰিলে৷\nযোহনে তেওঁৰ কাৰ্য সম্পন্ন কৰোঁতে, এই কথা কৈছিল, ‘আপোনালোকে মোক কোন বুলি ভাবিছে? মই সেই জন নহওঁ৷ কিন্তু শুনক, এনে এজন মোৰ পাছত আহি আছে, যি জনৰ চৰণৰ পাদুকাৰ বান্ধ খুলিবৰো মই যোগ্য নহওঁ৷’\nহে ভাই সকল, হে অব্ৰাহামৰ বংশৰ সন্তান সকল আৰু আপোনালোকৰ মাজৰ ঈশ্বৰ ভয়কাৰী সকল, আমালৈ এই পৰিত্রাণৰ বাক্য পঠোৱা হৈছে৷\nকিয়নো যিৰূচালেম নিবাসী আৰু তেওঁলোকৰ শাসনকৰ্তা সকলে তেওঁক নাজানি আৰু প্ৰত্যেক বিশ্ৰামবাৰত পঢ়া ভাববাদী সকলৰ বাক্যকো নুবুজি, যীচুক দোষাৰোপ কৰি, সেই বাক্য পূৰ্ণ কৰিলে৷\nআনকি প্ৰাণদণ্ডৰ কোনো কাৰণ বিচাৰি নাপাই, তেওঁক বধ কৰিবলৈ পীলাতৰ আগত নিবেদন কৰিলে,\nআৰু তেওঁৰ বিষয়ে যি যি কথা লিখা আছিল; তেওঁলোকে সেই সকলোকে সম্পন্ন কৰি তেওঁক কাঠৰ পৰা নমাই মৈদামত শুৱাই থলে৷\nকিন্তু ঈশ্বৰে তেওঁক মৃতবোৰৰ মাজৰ পৰা তুলিলে\nআৰু গালীল প্ৰদেশৰ পৰা যিৰূচালেমলৈ তেওঁৰ লগত অহা সকলক তেওঁ অনেক দিনলৈ দেখা দি থাকিল৷ তেওঁলোকেই এতিয়া লোক সকলৰ আগত তেওঁৰ সাক্ষী হৈ আছে৷\nগতিকে আমাৰ পূৰ্ব-পুৰুষ সকলৰ আগত ঈশ্বৰে কৰা প্ৰতিজ্ঞাৰ বিষয়ে, আমি আপোনালোকক এই শুভবাৰ্তা জনাইছো:\nঈশ্বৰে যীচুক মৃত্যুৰ পৰা তুলি, সেই প্ৰতিজ্ঞা আমাৰ সন্তান সকললৈ সিদ্ধ কৰিলে৷ এই বিষয়ে গীতমালাৰ দুই নম্বৰ গীতত লিখা আছে, বোলে, ‘তুমি মোৰ পুত্ৰ, আজি মই তোমাক জন্ম দিলোঁ৷’\nঈশ্বৰে যীচুক যে মৃতবোৰৰ মাজৰ পৰা তুলিলে, আগলৈ ক্ষয় নাপাবলৈহে তুলিলে৷ এই বিষয়ে ঈশ্বৰে কৈছিলঃ ‘দায়ুদৰ ওচৰত যি যি পবিত্ৰ বিধান আৰু সত্য প্ৰতিশ্ৰুতি দিছিলোঁ, সেই সকলো মই তোমালোকক দিম৷’\nএইদৰে আন গীতত তেওঁ কৈছে, ‘তুমি তোমাৰ পবিত্ৰ জনক ক্ষয় পাবলৈ নিদিবা৷’\nকিয়নো দায়ুদে ঈশ্বৰৰ ইচ্ছাৰ দৰে সেৱা কৰি, তেওঁৰ সময়ত মানুহবোৰৰ উপকাৰ সাধন কৰিলে আৰু মহা-নিদ্ৰা গ’ল, আৰু তেওঁক পিতৃপুৰুষ সকলৰ সৈতে মৈদামত থোৱা হোৱাত ক্ষয় পালে,\nকিন্তু যি জনক ঈশ্বৰে তুলিলে, সেই জনে ক্ষয় নাপালে৷\nএই কাৰণে, হে ভাই সকল, সেই জনৰ দ্বাৰাই আপোনালোকৰ আগত পাপ মোচনৰ ন্যায় বিষয়ৰ গ্ৰহণীয়তা প্ৰচাৰ কৰা হৈছে৷\nআৰু মোচিৰ বিধানৰ দ্বাৰাই যি যি দোষৰ পৰা আপোনালোকে ন্যায্যতা প্ৰদান কৰিব পৰা নাই; সেই আটাই দোষৰ পৰা যীচুত বিশ্বাস কৰাৰ দ্বাৰাই সকলোৱে মুক্ত হয়, ইয়াক আপোনালোকে জানি লওঁক৷\nএতেকে সাৱধান হওক, যাতে কোনো ভাৱবাদী সকলৰ পু্স্তকত লিখা এই বাক্য মতে আপোনালোকলৈ যেন নঘটে, ভাববাদী সকলে কৈছে -\n‘হে হেয়জ্ঞানকাৰী সকল, তোমালোকে চোৱা, বিস্ময় মানা, আৰু অন্তৰ্হিত হোৱা; এনে কৰ্ম মই তোমালোকৰ দিনত কৰিম, কিয়নো যি কৰ্মৰ বিৱৰণ কোনোৱে তোমালোকক কলেও, তোমালোকে সেই বিৱৰণ কোনোমতে বিশ্বাস নকৰিবা৷’\nপাছত পৌল আৰু বাৰ্ণব্বা ওলাই যাবলৈ ধৰোতে, মানুহবোৰে নিবেদন কৰি ক’লে, “অহা বিশ্ৰাম-বাৰতো এইদৰে প্ৰচাৰ কৰা হওক৷”\nতেতিয়া নাম-ঘৰৰ সমাজ ভাঙিলত, অনেক ইহুদী আৰু ইহুদী ধৰ্ম লোৱা ভক্ত সকলে পৌল আৰু বাৰ্ণব্বাক অনুসৰণ কৰিলে, তাতে তেওঁলোকৰ সৈতে কথা-বতৰা হৈ, ঈশ্বৰৰ অনুগ্ৰহত থিৰ হৈ থাকিবলৈ তেওঁলোকক উদগণি দিলে৷\nতাৰ পাছৰ বিশ্ৰামবাৰত নগৰৰ প্ৰায় সকলো মানুহে ঈশ্বৰৰ বাক্য শুনিবলৈ গোট খালে৷\nকিন্তু ইহুদী সকলে লোক সকলক দেখি, ঈৰ্ষাৰে পুৰ হৈ নিন্দা কৰি কৰি পৌলে কোৱা কথা অৱমাননা কৰিলে৷\nকিয়নো প্ৰভুৱে আমাক এনে আজ্ঞা দিলে, ‘তোমাক মই অনা-ইহুদী লোকৰ পোহৰ কৰি থলোঁ, যেন তুমি জগতৰ সীমালৈকে পৰিত্রাণস্বৰূপ হোৱা৷”\nঅনা-ইহুদী লোকে ইয়াকে শুনি আনন্দিত হৈ ঈশ্বৰৰ বাক্যৰ প্ৰশংসা কৰিলে৷ যি সকলক অনন্ত জীৱন পাবলৈ নিৰূপিত আছিল, সেই সকলোৱে বিশ্বাস কৰিলে৷\nএইদৰে প্ৰভুৰ বাক্য সেই ঠাইৰ গোটেই অঞ্চলত বিয়পি গ’ল৷\nকিন্তু ইহুদী সকলে, ভক্ত ভদ্ৰ মহিলা সকলক আৰু নগৰৰ প্ৰধান লোকক উচটাই, পৌল আৰু বাৰ্ণব্বাক তাড়না কৰি, তেওঁলোকৰ সীমাৰ পৰা খেদাই দিলে।\nতাতে তেওঁলোকে ভৰিৰ ধুলি সিহঁতৰ অহিতে জোকাৰি পেলাই, ইকনিয় নগৰলৈ গ’ল৷\nআৰু শিষ্য সকল আনন্দেৰে আৰু পবিত্ৰ আত্মাৰে পৰিপূৰ্ণ হ’ল৷


মধুমেহ ৰোগৰ যত্ন : — Vikaspedia\nমধুমেহ ৰোগ কি আৰু ইয়াৰ প্ৰকাৰ -\nগৰ্ভধাৰণ সময়ত হোৱা মধুমেহ -\nমধুমেহ ৰোগৰ কাৰণসমুহ -\nমধুমেহ ৰোগ বৃদ্ধি কৰা বা অৱনতি ঘটাৰ কাৰণসমুহ -\nমধুমেহ ৰোগৰ জটিলতা -\nঘৰতে চেনিৰ মাত্ৰা নিৰ্দ্ধাৰণ -\nখোৱাৰ আগৰ চেনিৰ মাত্ৰা -\nহিমগ্লবিন A1c কি?\nহাইপাৰগ্লাইচেমিয়া (Hyperglycemia) -\nহাইপাৰগ্লাইচেমিয়াৰ লক্ষণসমুহ -\nহাইপ’গ্লাইচেমিয়াৰ লক্ষণসমুহ -\nহাইপ’গ্লাইচেমিয়াৰ কেনেকৈ মোকাবিলা কৰিব পাৰি -\nমধুমেহ ৰোগীয়ে খাব পৰা ফল-মুল -\nখাব নোৱাৰা ফল -\nগুৰুত্বপুৰ্ণ চাবিকাঠী -\nমধুমেহ ৰোগত ভুগি থকাসকলৰ বহুতেই ‘দৈনিক অসম’ৰ জৰিয়তে সময়ে সময়ে এই ৰোগৰ বিষয়ে বিভিন্ন সময়ত বিশিষ্ট ব্যক্তি আৰু চিকিৎসকে লিখা পঢ়িবলৈ পাইছে। আজি এই ৰোগৰ যত্ন লোৱাৰ কিছু কথা আগবঢ়োৱা হৈছে।\nমধুমেহ ৰোগ এনে এটা অৱস্থা য’ত তেজত চেনিৰ পৰিমাণ অতিমাত্ৰা বেছি। এইটো হয় যেতিয়া তেজৰ চেনিৰ পৰিমাণ শক্তিলৈ পৰিৱৰ্তন কৰাত শৰীৰৰ যিটো পদ্ধতি সেইটোৱে ঠিকমতে কাম নকৰে আৰু সেই কাৰণেই তেজত চেনিৰ মাত্ৰা বৃদ্ধি হয়। যিটো পদ্ধতিৰে তেজৰ চেনি শক্তিলৈ ৰুপান্তৰ কৰে, ই ইনছুলিন নামৰ এবিধ হৰম’নৰ ওপৰত নিৰ্ভৰশীল। ইনছুলিন হৰম’নবিধ অগ্ন্যাশয়ে উৎপন্ন কৰে। যেতিয়া ইনছুলিনৰ যোগান বন্ধ হৈ যায় বা পৰ্যাপ্ত যোগান ধৰিব নোৱাৰে তেতিয়া তেজত চেনিৰ পৰিমাণ বৃদ্ধি হয় আৰু তেতিয়াই মধুমেহ ৰোগত আক্ৰান্ত বুলি কওঁ।\nটাইপ-১: ইয়াক ইনছুলিন নিৰ্ভৰশীল মধুমেহো বোলা হয়। যেতিয়া শৰীৰে এই হৰম’ন উৎপন্ন কৰাত ব্যৰ্থ হয়। এই মধুমেহ ৰোগ হয় সেইসকলৰ, যিসকলৰ বয়স চল্লিশ বছৰৰ কম। সাধাৰণতে ল’ৰালি কালতেই এই ৰোগে দেখা দিয়ে।\nটাইপ-২: ইয়াক ইনছুলিন নিৰ্ভৰশীল নোহোৱা মধুমেহো বোলা হয়। ই হয় যেতিয়া শৰীৰে ইনছুলিন উৎপন্ন কৰে। কিন্তু যথেষ্ট নহয় বা শৰীৰে ইয়াক উপযুক্তভাৱে ব্যৱহাৰ কৰিব নোৱাৰে। সাধাৰণতে অতিমাত্ৰা শকত ব্যক্তিৰ ক্ষেত্ৰত ইয়াক বেছিকৈ দেখা যায়। এই ৰোগীয়েও যদি ইয়াক নিয়ন্ত্ৰণ নকৰে, ইনছুলিন ল’বলগা হ’ব পাৰে।\nকেঁচুৱা জন্মৰ পিছতে ই ঠিক হৈ যায়।\nমধুমেহ ৰোগৰ লক্ষণসমুহ:\n*সঘনাই প্ৰস্ৰাৱ কৰা।\n*ভোক লাগি থকা।\n*শুকান ছাল আৰু খজুৱতি\n*হাত-ভৰিত জিনজিননি, অসাৰ লগা।\n*দৃষ্টিশক্তি অস্পষ্ট বা ধুসৰ হোৱা। কটা- চিঙা আদি সহজে নুশুকোৱা।\nউক্ত লক্ষণসমুহ চেনিৰ মাত্ৰাৰ ওপৰত নিৰ্ভৰ কৰি জটিল হ’ব পাৰে।\nটাইপ-১: টাইপ-১ মধুমেহ স্বয়ং সংক্ৰমিত ধ্বংসকাৰী অগ্ন্যাশয়ৰ কাৰণে হয় (Auto immune destruction of the pancreas)আৰু শল্য চিকিৎসাৰদ্বাৰা ইয়াৰ অপসাৰণ।\nটাইপ-২: ইয়াৰ সঠিক কাৰণ এতিয়ালৈকে জানিব পৰা হোৱা নাই। কিন্তু বহুতো কাৰণত টাইপ-১ মধুমেহ ৰোগত ভুগিবলগীয়া হ’ব পাৰে। সেইবোৰৰ ভিতৰত- বংশগত, চল্লিশৰ ঊৰ্দ্ধৰ ব্যক্তি, উচ্চ ৰক্তচাপ, নৃগোষ্ঠীয় সম্বন্ধীয় (আফ্ৰিকান-আমেৰিকান, স্পেনিছ-আমেৰিকান আৰু থলুৱা আমেৰিকানসকলৰ মাজত ইয়াৰ বৃদ্ধি বেছি), গৰ্ভধাৰণ কালৰ মধুমেহ।\n*ওজন বঢ়া বা শকত লোক\n*আৱেগিক আৰু দৈহিক চাপ\n*কোনো বেমাৰ বা আঘাত প্ৰাপ্তিৰ কাৰণে হোৱা চাপ।\n*কোনো ঔষধৰ কাৰণে, যেনে- ৰাসায়নিক দ্ৰব্য ইত্যাদি।\nযদি এই ৰোগটো সঠিকভাৱে নিয়ন্ত্ৰণ নকৰে- উচ্চ চেনিৰ মাত্ৰাই নিম্নোল্লিখিত বিঘিনি ঘটাব পাৰে।\n১) হৃদযন্ত্ৰৰ ক্ষতি কৰিব পাৰে, বৃক্কৰ ক্ষতি, দেহৰ সংজ্ঞাবাহী নাড়ী বা স্নায়ু আৰু চকু আদিৰো ক্ষতি কৰিব পাৰে।\n৩) হৃদযন্ত্ৰৰ জটিলতা\n৪) ধুসৰ দৃষ্টি\n৫) ভৰি-হাত অসাৰ বা জঠৰ হোৱা\n৬) যৌন ক্ষমতা লোপ ইত্যাদি।\nনিয়মীয়া ব্যায়াম আৰু সামান্য ওজন কমালেও টাইপ-২ মধুমেহ নিয়ন্ত্ৰণ কৰিব পাৰি। আপোনাৰ নিজৰ হাততে ইয়াৰ কিছু সমাধান বিদ্যমান।\nনিজৰ তেজত চেনিৰ মাত্ৰা ঘৰতে চাব পাৰি। তাৰ কাৰণে এটা গ্লুক’জ মিটাৰ ৰাখিব লাগিব, যিটো বজাৰত উপলব্ধ। চিকিৎসকে কেনে ধৰণৰ গ্লুক’মিটাৰ কিনিব লাগে জনাব। ইয়াৰ লগত ফুটা কৰি তেজ উলিওৱা এটা যন্ত্ৰ থাকে আৰু কিছু টেষ্ট ষ্ট্ৰিপ থাকে। কোনো এটা হাতৰ আঙুলি ভালকৈ ধুই লৈ আঙুলিৰ আগত ফুটা কৰি এটোপাল তেজ উলিয়াই ষ্ট্ৰিপত লগাই দিলেই তেজত চেনিৰ পৰিমাণ মেচিনৰ পৰ্দাত ওলাই পৰে। এই মিটাৰ আৰু ষ্ট্ৰিপ সদায় কোঠাৰ উষ্ণতাত ৰাখিব লাগে।\nপুৱা খালী পেটত এই মাত্ৰা চাব লাগে। ইয়াৰ অৰ্থ এইটো যে ৰাতি খোৱাৰ পিছত পুৱালৈকে প্ৰায় সাত-আঠ ঘণ্টা একো নোখোৱা। এই পৰীক্ষাই আহাৰে যে একো প্ৰভাৱিত নকৰে তাকে বুজায়।\nখোৱাৰ দুঘণ্টাৰ অন্তৰৰ চেনিৰ মাত্ৰা:\nআহাৰ খোৱাৰ দুঘণ্টাৰ ভিতৰত এই মাত্ৰা চাব লাগে।\nHbA1C এই পৰীক্ষাই যোৱা দুই-তিনি মাহত তেজত চেনিৰ মাত্ৰা কিমান, তাকে বুজায়। এই পৰীক্ষা মেচিনে কৰিব নোৱাৰে। ইয়াক পৰীক্ষাগাৰতহে কৰাব লাগিব। মধুমেহ ৰোগীয়ে এই পৰীক্ষা বছৰেকত কমেও তিনিবাৰ কৰাব লাগে।\nএই পৰীক্ষাৰ নিখুত লক্ষ্য:\n১৪০ mg/ dll\nহাইপাৰগ্লাইচেমিয়া মানে তেজত মাত্ৰাধিক চেনিৰ পৰিমাণ।\nকি কাৰণত তেজত চেনিৰ মাত্ৰা বৃদ্ধি হয়?\n*নিৰ্দিষ্টতকৈ কম পৰিমাণৰ ব্যায়াম\n*নিৰ্দিষ্ট পৰিমাণৰ ঔষধতকৈ কম ঔষধ খোৱা\n*উপযুক্ত ঔষধ নোখোৱা\n*যকৃতে উৎপন্ন কৰা অতিৰিক্ত চেনি।\n* বমি ভাব বা ওকালি অহা\n*কটা ঘা আদি উপশম নোহোৱা\n*যৌন কৰ্মৰ বিসংগতি\n*হাত-ভৰি অসাৰ বা জিনজিনোৱা আদি।\n*ঔষধ পৰিৱৰ্তন বা ঔষধ মাত্ৰা বৃদ্ধি\n*সাৱধানেৰে আহাৰৰ আঁচনি\n*সঘনাই তেজ পৰীক্ষা আৰু ইয়াৰ ওপৰত নিৰ্ভৰ কৰি আঁচনি প্ৰস্তুত।\nতেজত চেনিৰ নিম্ন মাত্ৰাকে হাইপ’গ্লাইচেমিয়া বোলে। অৰ্থাৎ যেতিয়া আপোনাৰ তেজত চেনিৰ মাত্ৰা ৬৫ mg/dll বা তাতকৈ কম হয় তেতিয়া হাইপ’গ্লাইচেমিয়া বা নিম্ন চেনিৰ মাত্ৰা বুলি কয়।\nকি কাৰণত চেনিৰ মাত্ৰা কম হয়-\n*আৱশ্যকতকৈ বেছি ঔষধ গ্ৰহণ\n*ঔষধ গ্ৰহণৰ ভুল সময়\n*আহাৰ বা লঘু আহাৰ সময়মতে নোখোৱা বা বাদ দিয়া\n*উদ্বিগ্নতা বা উৎকণ্ঠা\n*মুৰ ঘুৰোৱা বা আচন্দ্ৰাই কৰা\n*ঘাম ওলোৱা বা সেমেকা বা চেঁচা পৰা\n*মনৰ অৱস্থাৰ পৰিৱৰ্তন\n*কথা কোৱাত অসুবিধা\n*বোধগম্য বা অৱগত হোৱাৰ বিলুপ্তি(loss of conciousness)\nনিম্ন চেনিৰ মাত্ৰা তৎক্ষণাৎ চিকিৎসা কৰিব লাগে। লগত সদায় মিঠা বস্তু, যেনে-চেনি, গ্লুক’জ, চকলেট আদি লগত ৰাখিব লাগে যাতে যেতিয়াই দৰকাৰ হয় খাব পাৰি। লগে লগে চিকিৎসকৰ পৰামৰ্শ লওক আৰু সেই মতে ব্যৱস্থা লওক।\n*সময়মতে আহাৰ খাব।\n*আহাৰ বা লঘু আহাৰ কেতিয়াও বাদ নিদিব।\n*স্বাভাৱিক অৱস্থাৰ পৰিৱৰ্তন লক্ষ্য কৰিলেই চিকিৎসকৰ পৰামৰ্শ অনুসৰি ৰক্ত পৰীক্ষা কৰাওক।\n*চিকিৎসকৰ পৰামৰ্শ অনুসৰি আহাৰৰ আৰু ঔষধৰ আঁচনি তৈয়াৰ কৰিব আৰু ব্যৱস্থা ল’ব।\nচিৰকলীয়া জটিলতা কিয় তেজত চেনিৰ পৰিমাণ গ্ৰহণীয় অৱস্থাত ৰাখিব লাগে:\n*চকু, বৃক্ক, স্নায়ু/ নাড়ী আদিৰ ক্ষতি নহয়।\n*ভৰিৰ ক্ষতি আৰু তাৰ পৰা হ’ব পৰা সংক্ৰমণ বা কাটি বিচ্ছিন্ন কৰা (Amputation)।\n*হৃদযন্ত্ৰৰ জ্বলা-পোৰা, পেটচলা, কোষ্ঠকাঠিন্য আদিৰ পৰা ৰক্ষা পৰা।\n*পক্ষাঘাত,হৃদযন্ত্ৰৰ বিসংগতিৰ পৰা ৰক্ষা পৰা।\nমধুমেহ ৰোগীয়ে সদায় ভৰিৰ যত্ন লোৱাৰ আৱশ্যক কিয়নো শৰীৰৰ তলৰ অংশত সাধাৰণতে আঘাত আদি পোৱাৰ সম্ভাৱনা বেছি। আঘাত প্ৰাপ্ত হৈ সামান্য ৰক্তক্ষয়, নাৰ্ভৰ ক্ষতি আৰু অন্যান্য সংক্ৰমণ আদিয়ে ইয়াক ভয়ংকৰ কৰি তুলিব পাৰে। ভৰিত সামান্য আঘাত হ’লেও চিকিৎসকৰ পৰামৰ্শ লোৱা আৱশ্যক। তদুপৰি-\n*প্ৰতিদিনেই ভৰিকেইটাৰ প্ৰতি লক্ষ্য ৰাখিব লাগে।\n*নখ সাৱধানে কাটিব লাগে।\n*তলুৱাৰ কঠুৱা অংশৰ (corn বা warts) প্ৰতি লক্ষ্য ৰাখিব লাগে।\n*আৰামদায়ক জোতাহে পিন্ধিব লাগে।\n*ঘৰৰ ভিতৰে-বাহিৰে শুদা ভৰিৰে খোজ নাকাঢ়িব।\n*খালী ভৰিৰে তলত বালিত খোজ নিদিব।\n*মধুমেহ ৰোগীৰ কটা ঘাঁ আদি নিৰাময় হ’বলৈ বহুতো সময় লাগে বাবে কেতিয়াবা একেবাৰেই নিৰাময় নহয় তেনে অৱস্থাত ভয়ংকৰ পৰিস্থিতিৰ উদ্ভৱ হৈ ভৰি কাটিও পেলাব লগা হ’ব পাৰে।\nচেনিৰ মাত্ৰা নিয়ন্ত্ৰণত ৰখাৰ সুফল:\nনিয়মীয়াকৈ তেজত চেনিৰ পৰিমাণ নিয়ন্ত্ৰণ কৰি ৰাখিলে সুস্বাস্থ্যৰে দীৰ্ঘায়ু কৰি ৰাখে। বেমাৰৰ জটিলতাসমুহৰ পৰা শৰীৰক মুক্ত কৰি ৰাখে। তেজত চেনিৰ মাত্ৰা নিয়ন্ত্ৰণত ৰাখিলে মন প্ৰফুল্লিত আৰু চিন্তামুক্ত কৰি ৰাখে।\nবহু মধুমেহ ৰোগীয়ে সঠিকভাৱে নাজানে কি কি ফল-মুল খাব পাৰে বা নোৱাৰে। মুঠতে ফলত প্ৰাকৃতিকভাৱে উৎপন্ন হোৱা ফলপ্ৰসু উপাদানসমুহ নিশ্চয় গ্ৰহণযোগ্য। ফল-মুল আৰু শাক-পাচলিত চৰ্বি কম আৰু আঁহজাতীয় পদাৰ্থ বেছি থাকে। সেই কাৰণে কিছুমান ফল নিৰ্দ্ধাৰিত পৰিমাণত খাব পাৰে, যেনে-আপেল, কমলা, মধুৰিআম, পকা অমিতা, নাচপতি, নৰাবগৰি, প্লাম, আমলখি খোবানি (apricot)আদি। মধুমেহ ৰোগীৰ কাৰণে জামু অতি সুফলদায়ক, জামু পৰ্যাপ্ত পৰিমাণে খাব পাৰে।\nআম, আঙুৰ, মাটিকঁঠাল, চিকু, কল, কঁঠাল, আতলচ আদি। ফলৰ ৰস কেতিয়াও খাব নালাগে। ফলৰ ৰসত যথেষ্ট পৰিমাণে চেনি থাকে। কাৰণ কেইবাবিধো ফল মিলাইহে ৰস তৈয়াৰ কৰে। সেইকাৰণে খোৱা নিষিদ্ধ। তদুপৰি ফলৰ ৰসত আঁহজাতীয় পদাৰ্থ নাথাকে কেৱল চেনিৰ মাত্ৰাহে বেছি। সেই কাৰণে ফলৰ ৰসে তৎক্ষণাৎ তেজত চেনিৰ মাত্ৰা বঢ়াই দিয়ে।\nমধুমেহ বা বহুমুত্ৰ ৰোগ নিয়ন্ত্ৰণ কৰি ৰাখিবলৈ হ’লে ইয়াক ভালকৈ জানি লওক। মধুমেহ ৰোগ হৈছে সমুহীয়া অৱস্থা আৰু সমগ্ৰ বিশ্বতে ই বিয়পি পৰিছে। বহুমুত্ৰ ৰোগী অকলশৰীয়া নহয়। ই এটা জীৱন নাশক ব্যাধি। যদি ইয়াক উপেক্ষা কৰে ই জীৱনবন্তি কমাই আনিব। এই ৰোগ সোনকালে ধৰা পৰিলে নিয়ন্ত্ৰণ কৰিব পৰা যায়। কোনো কোনো ক্ষেত্ৰত ইয়াক বাধা দিব পাৰি। অন্যান্য চিকিৎসা যিয়েই নকৰক, ইয়াক সম্পুৰ্ণ নিয়ন্ত্ৰণ কৰিব নোৱাৰে। গতিকে চিকিৎসকৰ কাষ চাপক।\nলেখক: গিৰীশ চন্দ্ৰ ফুকন (দৈনিক অসম)


ফণী তালুকদাৰে পিন্ধিলে গেৰুৱা বসন, খোলাখুলিকৈ কৈ দিলে মনৰ বেদনা...– News18 assam\nফণী তালুকদাৰৰ ইমান বেদনা : 'মন্দিৰলৈ যাব নোৱাৰো, পুলিচেও ফোন নধৰে, বিজেপিলৈ যাম বুলি কোৱাৰ পাছত ৰিচিভ কৰে ফোন' ! সকলো খোলাখুলিকৈ কৈ দিলে ফণী তালুকদাৰে...\nবিজেপিত আনুষ্ঠানিকভাৱে যোগ দিলে ভৱানীপুৰৰ সদ্য প্ৰাক্তন AIUDFৰ বিধায়ক ফণী তালুকদাৰে ৷ বিজেপিত যোগদান কৰিয়েই বহু কথা ক'লে ফণী তালুকদাৰে।\nLast Updated : September 01, 2021, 17:01 IST\nকি কৰিব ফণী তালুকদাৰে?\nদুবাৰ নিৰ্বাচনত হাৰি বিজেপিৰ সদস্য হ'বলৈ বহু চেষ্টা কৰিছিলোঁ ৷ নহ'ল ৷ বিজেপিৰ মোক কেৱল সদস্য পদ দিয়ক, নিদিলে ৷ আজি সেই দিন আহিল ৷ বিজেপিৰ সদস্য হৈ বুঢ়া বয়সত নামঘৰে নামঘৰে যাব পাৰিম ৷ ৰাজনীতি কৰিছোঁ, ৰাজনীতি কৰা মানুহৰ গাত এটা ভাইৰাছ থাকে, নিৰ্বাচন আহিলে সেই ভাইৰাছ জাগ্ৰত হয় ৷ ভৱানীপুৰৰ বাবে দেৱালী: আজিৰ দিনটো ভৱানীপুৰবাসীৰ বাবে আবতৰীয়া দেৱালী ৷ মাত্ৰ ৩ মাহৰ পাছতে দল বাদ দিয়াটো ৰেকৰ্ড ৷ মিডিয়াই মোক খেদি ফুৰিছিল ৷ বিজেপিক মই ভাল পাও, কিয় নাজানো ৷ আজি উন্নয়নৰ বাবে ভৱানীপুৰবাসীয়ে পালন কৰিব দিৱালী ৷\nবদৰুদ্দিন আজমলে কি দিলে ফণী তালুকদাৰক?\nকংগ্ৰেছ-বিজেপিয়ে টিকট নিদিলে, হুজুৰে দি দিলে ৷ কিন্তু বিৰোধীত থাকি দেখিলো বিৰোধী মহা শূন্য ৷ AIUDF ভাল দল, কিন্তু মন্দিৰত যাব নোৱাৰা হৈ থাকিলো পিছফালে লাগি যোৱা ষ্টাম্পটোৰ বাবে ৷ মই ইস্কন মন্দিৰলৈও যাব নোৱাৰা হৈ গ'লো ৷ হুজুৰে টিকট দিলেও সমষ্টিৰ সমস্যাৰ আগত বিধায়ক পদ সৰু হৈ গ'ল ৷ এতিয়া গাদ্দাৰ বুলি ক'ব, কিন্তু ফণী তালুকদাৰ ত্যাগৰহে প্ৰতীক ৷\nবেদনা: এফালে মন্দিৰলৈ যাব নোৱাৰো, সমষ্টিৰ উন্নয়নো একো হোৱা নাই ৷ AIUDF বুলি ক'লে মন্ত্ৰী কি i/c এজনেও ফোন নধৰে, কাম নকৰে ৷ বিজেপিলৈ যাম বুলি কোৱাৰ পাছত এতিয়া ফোনটো ৰিচিভ কৰে ৷\nকাৰোবাৰ প্ৰৰোচনাৰ বলি হৈছিল নেকি ফণী তালুকদাৰ ?\nমই কাৰো প্ৰৰোচনা বা বেয়া পাই বিজেপিলৈ অহা নাই ৷ বিজেপিৰ প্ৰতি আকৰ্ষণ আছে বাবে আহিছো ৷ আমি জিকিম সেইটো খাটাং ৷ মই AIUDFৰ বিধায়ক হৈ থাকিলে পেঞ্চন পাম, কিন্তু মোৰ নামটো মচা যাব ৷মুখ্যমন্ত্ৰীয়ে জলসিঞ্চন অফিচটোকে উঠাই আনিব বিচাৰিছিল, মই ক'লো যে মই আপোনাৰ দলতেই আহি আছো, অফিচটো দি দিয়ক ৷ মুখ্যমন্ত্ৰীয়ে অফিচটো দি দিলে ৷ ভৱানীপুৰত বিজেপিয়ে মোক পূৰ্বতে এবাৰো নল'লে, ফণী তালুকদাৰৰ ভোট, বিজেপিৰ ভোট লগ হ'লে কেতিয়াও AIUDF জিকিব নোৱাৰিলেহেতেন ৷ আজিৰ পৰা মই একান্ত শিষ্য, শেষৰজন শিষ্য হৈ কাম কৰি যাম বিজেপিৰ বাবে ৷\nFirst published: September 01, 2021, 17:01 IST\nAIUDFAssam BJPAssam MLAPhani Talukdar


সৰ্বেশ্বৰ চহৰীয়া - অসমীয়া ৱিকিপিডিয়া\n(ডাঃ সৰ্বেশ্বৰ চহৰীয়াৰ পৰা পুনঃনিৰ্দেশিত)\nপদ্মশ্ৰী ডাঃ সৰ্বেশ্বৰ চহৰীয়া\n১ এপ্ৰিল ১৯৪৫\nমঙলদৈ, দৰং, অসম, ভাৰত\nচিকিৎসক তথা বৃক্কৰ বিশেষজ্ঞ, লগতে বৃক্ক আৰু অগ্নাশয় প্ৰতিষ্ঠাপন বিশেষজ্ঞ। \nশ্ৰীমতী ৰেণু চহৰীয়া\n২জন, ৰাহুল চহৰীয়া; চোনাল চহৰীয়া\nপদ্মশ্ৰী ভাৰতৰ চতুৰ্থ সৰ্বোচ্চ অসামৰিক সন্মান\nব্ৰাহমাইয়া শাস্ত্ৰী সোঁৱৰণী অৰেশ্বন বটাঁ (Brahmaiah Sastry Memorial Oration Award)\nডাঃ আৰ.ভি.এছ. যাদৱ সোঁৱৰণী অৰেশ্বন বটাঁ ( Dr. R. V. S.. Yadav Memorial Oration Award)\nসদস্য - নেশ্বনেল একাডেমী অৱ মেডিকেল চায়েন্সেচ ( National Academy of Medical Sciences)\nফেল'শ্বিপ - ইণ্টাৰনেশ্বনেল কলেজ অৱ চাৰ্জনচ(International College of Surgeons)\nফেল'শ্বিপ - আমেৰিকান কলেজ অৱ চাৰ্জনচ (American College of Surgeons)\nডাঃ সৰ্বেশ্বৰ চহৰীয়া, এম বি বি এচ (MBBS) এম এচ (MS) এম এ এম এচ(MAMS) এফ আই চি এচ (FICS) এফ এ চি এচ (FACS)  এজন প্ৰখ্যাত বৃক্কৰ বিশেষজ্ঞ আৰু বৃক্ক তথা অগ্নাশয় প্ৰতিষ্ঠাপন চাৰ্জৰীৰ অনুভৱী ব্যক্তি।  ভাৰতৰ প্ৰথম বৃক্ক প্ৰতিষ্ঠাপন অস্ত্ৰোপচাৰ দলৰ তেওঁ এজন অন্যতম সদস্য আছিল।  অসমৰ প্ৰথম দহটা বৃক্ক প্ৰতিষ্ঠাপনৰ অস্ত্ৰোপচাৰ তেওঁৰ নামত আছে।  শল্যচিকিৎসাবিজ্ঞানৰ প্ৰতি আগবঢ়োৱা অৱদানৰ বাবে ডাঃ চহৰীয়াক ২০১৪ বৰ্ষৰভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰা হয়।  বৰ্তমান ডাঃ চহৰীয়া হায়দৰাবাদ তেলঙ্গানাৰ বাসিন্দা আৰু মৃতদেহ অঙ্গদান (cadavar organ donation) সজাগতাৰ লগত জড়িত। \n1.4 চাকৰি জীৱন\n1.5 চাকৰিৰ পাছৰ কালছোৱা\n1.6 বৰ্তমান বাসস্থান\n1.7 ব্যক্তিগত জীৱন\n2 মহান কাৰ্য্য\n2.1 অসমৰ প্ৰতি অৱদান\n5 বটাঁ আৰু স্বীকৃতি\n6 লেখক হিচাপে আত্মপ্ৰকাশ\n7 বৈজ্ঞানিক প্ৰকাশন\n8 আনুষঙ্গিক তথ্য\nডাঃ চহৰীয়াৰ জন্ম ১৯৪৫ চনৰ ১ এপ্ৰিলত দৰং জিলাৰ মঙলদৈৰ এখন ভিতৰুৱা গাঁৱত হৈছিল। \nডাঃ চহৰীয়াই প্ৰাথমিক শিক্ষা স্থানীয় বিদ্যালয়ত সাং কৰাৰ পাছত ১৯৫৪ চনত মঙলদৈ উচ্চতৰ মাধ্যমিক বিদ্যালয়ত নামভৰ্তি কৰে।  ১৯৬১ চনত একেখন বিদ্যালয়ৰ পৰাই জীৱবিজ্ঞান বিষয়ত ৰাজ্যৰ ভিতৰত সৰ্ব্বোচ্চ নম্বৰলৈ উচ্চতৰ মাধ্যমিক পৰীক্ষাত উৰ্ত্তীণ হয়।  এই নম্বৰৰ আধাৰতে তেওঁ ১৯৬২ চনত গুৱাহাটী চিকিৎসা মহাবিদ্যালয়ত নামভৰ্তি কৰে।  ১৯৬৭ চনত বিশ্ববিদ্য়ালয়ৰ ভিতৰত চতুৰ্থ স্থান লাভ কৰি ডাঃ চহৰীয়া MBBS পৰীক্ষাত উত্তীৰ্ণ হয়। \nসেই সময়ত অসমত স্নাতকোত্তৰ পাঠ্যক্ৰমৰ সুবিধা নথকাৰ বাবে ডাঃ চহৰীয়া নতুন দিল্লীৰ চফদৰজং চিকিৎসালয়ত House Job কৰিবলৈ লয়।  প্ৰায় এবছৰৰ পাছত তেওঁ সন্মানীয় Post Graduate Medical Institute চণ্ডীগড়ত শল্যচিকিৎসা বিজ্ঞানৰ স্নাতকোত্তৰ আসন লাভ কৰে আৰু ১৯৭৫ চনত ব্ৰঞ্জৰ পদকসহ MS ডিগ্ৰী লাভ কৰে। \nডাঃ চহৰীয়াই ১৯৭৬ চনত পুল অফিচাৰ হিচাপে Council of Scientific and Industrial Research, PGIMER ত চাকৰি জীৱনৰ আৰম্ভণি কৰে।  ১৯৭৮ চনৰ পৰা ১৯৮১ লৈকে PGIMER ত শিক্ষক হিচাপে কৰ্মৰত থাকে।  পাছত Organ Transplantation Centre, Institute of Genetics and Hospital for Genetic Diseases, হায়দৰাবাদত ১৯৮১-১৯৮৫ লৈকে বিভাগীয় মুৰব্বী হিচাপে যোগদান কৰে।  ইয়াতেই ১৯৮১ চনত ডাঃ চহৰীয়াই অন্ধ্ৰপ্ৰদেশৰ প্ৰথম বৃক্ক প্ৰতিষ্ঠাপনৰ অস্ত্ৰোপচাৰ সম্পন্ন কৰে।  ১৯৮৫ চনত তেওঁ স্বইচ্ছাৰে চৰকাৰী চাকৰিৰ পৰা অৱসৰ গ্ৰহণ কৰে। \nচাকৰিৰ পাছৰ কালছোৱা[সম্পাদনা কৰক]\nবৰ্তমান ডাঃ চহৰীয়াই ভাৰতৰ বিভিন্ন চিকিৎসালয়ত সেৱা আগবঢ়াই আছে তাৰে ভিতৰত Apollo Hospital, Krisnai Institute of Medical Science আৰু Global Hospital and Organ Transplant Institute অন্যতম। \nবৰ্তমান বাসস্থান[সম্পাদনা কৰক]\nডাঃ চহৰীয়া বৰ্তমান হায়দৰাবাদৰ জুবলী হিলচ নামৰ টেলেংগাণা ৰাজ্যৰ অভিজাত অঞ্চলৰ বাসিন্দা।  উল্লেখ্য যে জুবলী হিলচ অন্ধ্ৰ প্ৰদেশৰ বিখ্যাত অভিনেতা-অভিনেত্ৰী, নিৰ্দেশক তথা ৰাজনীতিবিদ সকলৰ ব্যক্তিগত আৱাসিক অঞ্চল।  ডাঃ চহৰীয়াৰ ঠিকনা House No. 256, Road No. 18, Jubilee Hills Hyderabad 500034 AP, INDIA\nডাঃ চহৰীয়া বিবাহিত আৰু দুটি সন্তানৰ পিতৃ\nমহান কাৰ্য্য[সম্পাদনা কৰক]\nডাঃ চহৰীয়াৰ চিকিৎসা বিজ্ঞানৰ প্ৰতি অৱদান অতুলনীয়।  ভাৰতৰ প্ৰথম বৃক্ক প্ৰতিষ্ঠাপনৰ চাৰ্জৰীৰ তেওঁ অন্যতম সদস্য আছিল।  ১৯৮১ চনত তেওঁ হায়দৰাবাদৰ প্ৰথম বৃক্ক প্ৰতিষ্ঠাপনৰ চাৰ্জৰী কৰিছিল।  অসমত প্ৰথম বাৰৰ বাবে বৃক্ক প্ৰতিষ্ঠাপনৰ চাৰ্জৰী ডাঃ চহৰীয়াই কৰিছিল।  হায়দৰাবাদৰ প্ৰথম cadavar organ transplantation আৰু ভাৰতৰ সবাটোতকৈ সৰু (১৮ মহীয়া cadavar শিশু) আৰু সবাতোকৈ বয়সিয়াল (৭৮ বছৰীয়া cadavar বৃদ্ধ) cadavar organ transplantation ডাঃ চহৰীয়াৰ নামত আছে। ডাঃ চহৰীয়াই ১৯৮৮ চনত ভাৰতৰ প্ৰথম laparoscopic donor nephrectomy চাৰ্জৰী কৰে।  তেওঁ ভাৰতত Jawaharlal Nehru Medical College, ৱাৰ্ধাৰ সহযোগত প্ৰথমবাৰৰ বাবে গাওঁলীয়া অঞ্চলত বৃক্ক প্ৰতিষ্ঠাপনৰ চাৰ্জৰী কৰিছিল।  ডাঃ চহৰীয়াই বৰ্তমানৰলৈকে ৩০০০ ৰ ওপৰত বৃক্ক প্ৰতিষ্ঠাপন আৰু ৫০০০ ৰ ওপৰত ডায়েলাইচিছৰ বাবে vascular access ৰ চাৰ্জৰী কৰিছে। \nঅসমৰ প্ৰতি অৱদান[সম্পাদনা কৰক]\nঅসমৰ আৰ্থিকভাৱে দুৰ্বল বৃক্ক ৰোগীৰ বাবে ডাঃ চহৰীয়াৰ হায়দৰাবাদত Mahavir Hospital and Research Centre নামেৰে শ্বেৰিটি চিকিৎসালয় আছে।  তদপুৰি তেওঁৰ North East Care Foundation নামেৰে এটা ন্যাস আছে যাৰদ্বাৰা তেওঁ গুৱাহাটীত বিনামূলীয়া চিকিৎসাৰ নিদান আৰু বিনামূলীয়া ঔষধৰ যোগান ধৰা হয়। \nডাঃ চহৰীয়াই অঙ্গ প্ৰতিষ্ঠাপনৰ ওপৰত গৱেষণা কৰিছিল।  গৱেষণাৰ পূৰ্বে Tokai University, জাপানৰ পৰা Experimental Transplantation and Transplantation Immunology ওপত প্ৰশিক্ষণ লাভ কৰিছিল।  ডাঃ চহৰীয়াই islet and segmental pancreatic transplantation (অগ্নাশয় প্ৰতিষ্ঠাপন) ৰ বাবে নতুন পদ্ধতি উদ্ভাৱন কৰে। \nFounder chairman, Hyderabad Transplant Forum\nHonorary secretary - Andhra Pradesh Kidney Foundation - 1985\nAdvisor - Central India Kidney Foundation, Nagpur\nHonorary Consultant Transplant Surgeon - M. S. Ramaiah Medical College, Bangalore - 1987\nPromoter and Consultant Transplant Urologist - International Hospital, Guwahati\nVice-chairman and director - Krishna Institute of Medical Science, Hyderabad\nAdviser - Sun valley Diabetic and Research Centre, Guwahati\nPresident - Indian Society of Organ Transplantation - 2006-2008\nPresident - Hyderabad Assam Association\nAdviser - Editional Board, Indian Journal of Transplantation\nChairman - North East Care Foundation\nChief Advisor - All Assam Kidney Transplant Forum\nডাঃ চহৰীয়া বিভিন্ন কনফাৰেন্সৰ আয়োজকমণ্ডলীত আছিল যেনে\nOrganizing Secretary - VII Annual Conference - Indian Society of Organ Transplantation, Hyderabad - 1994\nOrganizing Chairman, - VI All India Transplant Games, Hyderabad - 1999\nMember, Organizing Committee - I All India Renal Transplant Sports Meet, Chandigarh - 1981\nVice-President, Annual Conference of Indian Society of Organ\nTransplantation, Hyderabad - 2003 ডাঃ চহৰীয়া তলৰ সংস্থাসমূহৰ সদস্য •\tAsian Society of Transplantation - 1991-1993 •\tInternational Transplant Society - 2002 name="Assam Tribune" /> such as the Indian Society of Nephrology, Association of Surgeons of India, Urological Society of India, Asian Society of Transplantation, Indian Society of Organ Transplantation, Indian Medical Association andasocial organization, Medically Aware and Responsible Citizens of Hyderabad (MARCH).\nবটাঁ আৰু স্বীকৃতি[সম্পাদনা কৰক]\nশল্যচিকিৎসাবিজ্ঞানৰ প্ৰতি আগবঢ়োৱা অৱদানৰ বাবে ডাঃ চহৰীয়াক ২০১৪ বৰ্ষৰ ভাৰতৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰা হয়।\n২০০০ চনত জৱাহৰলাল নেহৰু মেডিকেল কলেজ, ৱৰ্ধা, মহাৰাষ্ট্ৰই ডাঃ চহৰীয়াক Professor Emeritus হিচাপে নিযুক্তি দিয়ে। \nMAMS - Membership of the National Academy of Medical Sciences, New Delhi - 1979\nFICS - Fellowship of the International College of Surgeons\nFACS - Fellowship of the American College of Surgeons - 1983\nDr. Brahmaiah Sastry Memorial Oration Award - Andhra Medical College, Visakhapatnam - 2011\nDr. R. V. S. Yadav Memorial Oration Award - Indian Society of Organ Transplantation, Ludhiana - 2008।\nলেখক হিচাপে আত্মপ্ৰকাশ[সম্পাদনা কৰক]\nডাঃ চহৰীয়াই নিজ জীৱনৰ ১৯৭৪-২০০৪ অভিজ্ঞতাৰে My Journey with Kidney Transplantation শীৰ্ষক গ্ৰন্থ এখনি লিখি উলিয়াইছে।  গ্ৰন্থখনি Indian Medical Association (IMA) গুৱাহাটী শাখাই আয়োজন কৰা সম্বৰ্ধনা অনুষ্ঠানত উদ্বোধন কৰা হয়। \nবৈজ্ঞানিক প্ৰকাশন[সম্পাদনা কৰক]\nKesiraju S, Paritala P, Sahariah S. (January 2014). "New onset of diabetes after transplantation - an overview of epidemiology, mechanism of development and diagnosis". U.S. National Library of Medicine খণ্ড 25 (1): 9–15. doi:10.1016/j.trim.2013.10.006. PMID 24434376. http://www.ncbi.nlm.nih.gov/pubmed/24184293.\nKesiraju S, Paritala P, Rao Ch UM, Athmakuri SM, Reddy VS, Sahariah S. (January 2014). "Anti-thymocyte globulin versus basiliximab induction in renal transplant recipients: Long-term outcome". U.S. National Library of Medicine খণ্ড 30 (1): 52–58. doi:10.1016/j.trim.2013.10.006. PMID 24434376.\nKehoe SH, Chheda PS, Sahariah S, Baird J, Fall CH. (April 2009). "porting of participant compliance in randomized controlled trials of nutrition supplements during pregnancy". U.S. National Library of Medicine খণ্ড5(2): 97–103. doi:10.1111/j.1740-8709.2008.00178.x. PMID 19292744. http://www.ncbi.nlm.nih.gov/pubmed/19292744.\nLakshmi Kiran A, Sahariah S, Murthy KJ. (January 2000). "Critical study on the significance of histocompatibility testing in renal transplantation: single-centre experience". U.S. National Library of Medicine খণ্ড 84 (1): 79–80. doi:10.1159/000045543. PMID 10644913. http://www.ncbi.nlm.nih.gov/pubmed/10644913.\nSajja LR, Sitaram Reddy B, Sahariah S, Vijay Kumar D. (June 2002). "Giant aneurysm of renal artery: surgical management". U.S. National Library of Medicine খণ্ড 10 (2): 176–177. doi:10.1177/021849230201000222. PMID 12079949. http://www.ncbi.nlm.nih.gov/pubmed/12079949.\nKrishnan A, Sahariah SU, Kapoor SK. (March 2004). "Cost of epilepsy in patients attendingasecondary-level hospital in India". U.S. National Library of Medicine খণ্ড 45 (3): 289–291. doi:10.1111/j.1528-1167.2005.41104.x. PMID 15857442. http://www.ncbi.nlm.nih.gov/pubmed/15009233.\nAnand K, Jain S, Paul E, Srivastava A, Sahariah SA, Kapoor SK. (May 2005). "Development ofavalidated clinical case definition of generalized tonic-clonic seizures for use by community-based health care providers". U.S. National Library of Medicine: 743–750. PMID 15857442.\nSahariah S, Sharma AK, Mittal VK, Yadav RV. (April 1978). "Mycetoma of lower extremity". U.S. National Library of Medicine খণ্ড 24 (2): 113–116. PMID 722604. http://www.ncbi.nlm.nih.gov/pubmed/722604.\nChugh KS, Singhal PC, Yadav RV, Tewari SC, Nath IV, Kaul RK, Sahariah S. (January 1979). "Ocular complications amongst renal transplant patients". U.S. National Library of Medicine খণ্ড 27 (1): 27–31. PMID 389920. http://www.ncbi.nlm.nih.gov/pubmed/389920.\nMittal VK, Sahariah S, Yadav RV. (July 1980). "Jaundice and hydatid disease of the liver". U.S. National Library of Medicine খণ্ড 31 (7): 17–18, 30. PMID 7435546. http://www.ncbi.nlm.nih.gov/pubmed/7435546.\nKiran AL, Vijayalakshmi V, Murthy KJ, Sahariah S. (August 1996). "Crossmatching considerations in renal transplantation". U.S. National Library of Medicine খণ্ড 44 (8): 521–524. PMID 9251421. http://www.ncbi.nlm.nih.gov/pubmed/9251421.\nMittal VK, Dhaliwal R, Yadav RV, Sahariah S. (August 1976). "Fatal respiratory obstruction due to round worm". U.S. National Library of Medicine খণ্ড7(2): 210–212. PMID 979851. http://www.ncbi.nlm.nih.gov/pubmed/979851.\nYadav RV, Sahariah S, Mittal VK, Banerjee AK. (September 1976). "Angiosarcoma of the male breast". U.S. National Library of Medicine খণ্ড 61 (9): 461–464. PMID 987026. http://www.ncbi.nlm.nih.gov/pubmed/987026.\nSahariah S, Datta BN, Kaushik SP, Sachdeva HS. (December 1976). "High speed pneumatic drill biopsy in palapable lesions of the breast". U.S. National Library of Medicine খণ্ড 13 (4): 306–309. PMID 1022675. http://www.ncbi.nlm.nih.gov/pubmed/1022675.\nSahariah S, Gupta NM. (March 1976). "Stercoraceous perforation of colon: report ofacase". U.S. National Library of Medicine খণ্ড 43 (3): 175–176. PMID 842968. http://www.ncbi.nlm.nih.gov/pubmed/842968.\nSahariah S, Mitra SK, Pathak IC. (January 1975). "Acute intestinal obstruction due to gram seed. Report ofacase". U.S. National Library of Medicine খণ্ড 42 (324): 29–31. PMID 1132904.\nKhanna SK, Sahariah S, Mittal VK. (May–June 1975). "Supraclavicular approach for upper dorsal sympathectomy". U.S. National Library of Medicine খণ্ড9(3): 151–159. doi:10.1177/153857447500900305. PMID 1199425. http://www.ncbi.nlm.nih.gov/pubmed/1199425.\nSahariah S, Gupta NM, Datta BN. (March 1976). "Bilateral malignant tumour of the testis. A case report". U.S. National Library of Medicine খণ্ড 13 ((1-3E760611-761022-3)): 81–83. PMID 965029. http://www.ncbi.nlm.nih.gov/pubmed/965029.\nSahariah S, Khanna SK, Gupta NM, Mittal VK, Kaushik SP. (April 1976). "Obstructed paraduodenal hernia in adults". U.S. National Library of Medicine খণ্ড 16 (66(8)): 184–186. PMID 965756. http://www.ncbi.nlm.nih.gov/pubmed/965756.\nআনুষঙ্গিক তথ্য[সম্পাদনা কৰক]\n""Padma Shri Winner DR Sarbeswar Sahariah" Interview". YouTube. 27 January 2014. https://www.youtube.com/watch?v=Mx-zgS2bDNQ। আহৰণ কৰা হৈছে: October 3, 2014.\n"Zoom Info Profile". Zoom Info. 2014. http://www.zoominfo.com/s/#!search/profile/person?personId=206654656&targetid=profile। আহৰণ কৰা হৈছে: October 3, 2014.\n"Reference on Med India". Med India. 2014. http://www.medindia.net/patients/doctor_search/dr-sarbeswar-sahariah-indian-medicine-general-practitioner-family-physician-hyderabad-andhra-pradesh-124939-1.htm। আহৰণ কৰা হৈছে: October 3, 2014.\n"Felicitation - Video". Hybiz.tv. 28 January 2014. http://www.hybiz.tv/Dr-Sahariah-of-KIMS-Gets-Padma-Shri-Award/181664। আহৰণ কৰা হৈছে: October 3, 2014.\n↑ 1.00 1.01 1.02 1.03 1.04 1.05 1.06 1.07 1.08 1.09 1.10 1.11 1.12 1.13 1.14 উদ্ধৃতি ত্ৰুটি: অবৈধ <ref> টেগ; India Mart নামৰ refৰ বাবে কোনো পাঠ্য প্ৰদান কৰা হোৱা নাই\n↑ "CIKF". CIKF. 2014. http://cikfoundation.blogspot.in/। আহৰণ কৰা হৈছে: October 3, 2014.\n↑ 3.0 3.1 উদ্ধৃতি ত্ৰুটি: অবৈধ <ref> টেগ; Assam Tribune - Zoom Info নামৰ refৰ বাবে কোনো পাঠ্য প্ৰদান কৰা হোৱা নাই\n↑ "The Hindu". The Hindu. 18 August 2012. http://www.thehindu.com/todays-paper/tp-national/tp-andhrapradesh/ne-people-feel-secure-in-hyderabad/article3787553.ece। আহৰণ কৰা হৈছে: October 3, 2014.\n↑ উদ্ধৃতি ত্ৰুটি: অবৈধ <ref> টেগ; Assam Times নামৰ refৰ বাবে কোনো পাঠ্য প্ৰদান কৰা হোৱা নাই\n↑ উদ্ধৃতি ত্ৰুটি: অবৈধ <ref> টেগ; Assam Tribune নামৰ refৰ বাবে কোনো পাঠ্য প্ৰদান কৰা হোৱা নাই\n↑ 7.0 7.1 উদ্ধৃতি ত্ৰুটি: অবৈধ <ref> টেগ; Health Aid India নামৰ refৰ বাবে কোনো পাঠ্য প্ৰদান কৰা হোৱা নাই\n↑ "ISN". ISN. 2014. http://www.isn-india.com/index.php। আহৰণ কৰা হৈছে: October 3, 2014.\n↑ "ASIINdia". ASIINdia. 2014. http://asiindia.org/। আহৰণ কৰা হৈছে: October 3, 2014.\n↑ "TXAsia". TXAsia. 2014. http://txasia.org/। আহৰণ কৰা হৈছে: October 3, 2014.\n↑ 11.0 11.1 "ISOT". ISOT. 2014. http://isot.co.in/। আহৰণ কৰা হৈছে: October 3, 2014.\n↑ "NAMS". NAMS. 2014. http://www.nams-india.in/। আহৰণ কৰা হৈছে: October 3, 2014.\n↑ 13.0 13.1 13.2 13.3 উদ্ধৃতি ত্ৰুটি: অবৈধ <ref> টেগ; Web site নামৰ refৰ বাবে কোনো পাঠ্য প্ৰদান কৰা হোৱা নাই\n"https://as.wikipedia.org/w/index.php?title=সৰ্বেশ্বৰ_চহৰীয়া&oldid=237545"ৰ পৰা সংকলিত


Assamese Mobile Theatre Artist: Utpal Thakuria\nmonornijanot June 20, 20190Comments\nভ্ৰাম্যমানৰ অভিনেতা উৎপল ঠাকুৰীয়া\n১৯৮৮ উপৰহালী হাইস্কুলত পঢ়ি থাকোতেই জীৱনৰ প্ৰথম খন নাট্কত অভিনয় কৰি স্কুল খনৰ লগতে দৰ্শকৰ মন জয় কৰিবলৈ সক্ষম হৈছিল।সেই জন ঠাকুৰীয়াই আজি ২২বছৰ অতিক্ৰম কৰিলে। একাংকিকাৰ পৰা পূৰ্ণাংগ নাটলৈ, যাত্ৰা পাৰ্টীৰ পৰা ভ্ৰাম্যমান থিয়েটাৰলৈ যাত্ৰা আৰম্ভ কৰি বৰ্তমান অভিনয়কে জীৱিকা হিচাপে বাচি লৈছে, যিটো আজিৰ সময়্ত খুৱ কঠিন।ঠাকুৰীয়াই অভিনয় কৰা থিয়েটাৰ সমূহ হ’ল- বৰদৈচিলা থিয়েটাৰ, ৰাজশ্ৰী থিয়েটাৰ, ৰাজতিলক থিয়েটাৰ, চিৰঞ্জীৱ থিয়েটাৰ ইত্যাদি। ২০১৯-২০ নাট্য বৰ্ষত ঠাকুৰীয়াই অসমৰ আগশাৰীৰ ভ্ৰাম্যমান নাট্যদল ৰাজতিলক থিয়েটাৰত চুক্তিবদ্ধ হৈছে।\nসম্পাদকৰ সৈতে ঠাকুৰীয়াৰ চমু বাৰ্তালাপ-\nমনৰ নিজানত- অভিনয়ক কিয় লক্ষ্য হিচাপে বাছি ললে?\nঠাকুৰীয়া- মই আভিনয় ভাল পাঁও আৰু ইয়াৰ জৰিয়তে ভাল বাৰ্তা দিব বিচাৰো।\nমনৰ নিজানত- ভাল লগা নাটক আৰু থিয়েটাৰ?\nঠাকুৰীয়া- সকলো নাটকেই ভাল,তাৰ মাজত ১৫ আগষ্ট আাৰু বৰদৈচিলা থিয়েটাৰ কাৰন মই প্ৰথম খোজ দিছিলো।\nমনৰ নিজানত- প্ৰিয়্ অভিনেতা-অভিনেত্ৰী,কন্ঠশিল্পী?\nঠাকুৰীয়া- অভিনেতা/অভিনেত্ৰী বুলি কলে- তপন দাস,চম্পক শৰ্মা,বৰষা ৰাণী বিষয়া আৰু কন্ঠশিল্পী-জুবিন গাৰ্গ আাৰু তৰালী শৰ্মা।\nমনৰ নিজানত- প্ৰিয় কবি?\nঠাকুৰীয়া- হিৰেন ভট্টাচাৰ্য্য, অম্বিকাগিৰি ৰায় চৌধুৰী\nমনৰ নিজানত- শেষত ‘মনৰ নিজানত’ৰ পঢ়ুৱৈ সকলক কি কব-\nঠাকুৰীয়া- ‘ মই ভাষা বিচাৰি পোৱা নাই ক’বলে। আজিৰ যুগত এনেকুৱা পদক্ষেপ খুৱ কমে লয়। এই আালোচনী খনৰ জৰিয়তে নতুন প্ৰতিভাৰ সৃষ্টি হওক, মনৰ নিজানত দীৰ্ঘ্জীৱী হওক, অসমৰ এখন আগশাৰীৰ ই-কাব্যালচনী হওক তাৰেই কামনা কৰিলো,ধন্যবাদ।\nমনৰ নিজানত - আামিও তেখেতলৈ যাচিছোঁ শুভেচ্ছা, অভিনয় জগতখনত আাৰু এখোজ আগুৱাই যাওক। দৰ্শকৰ মন জয় কৰক।


অবোধ - নিমিষা ফুকন সোণোৱাল - সাহিত্য ডট অৰ্গ\nঘৰৰ আগেদি বাছখন চলিবৰে পৰা মনটো লিকলিকাই থাকে তাৰ৷ হালবাই আহি পাটিখন বাঁহতললৈ লৈ যায়৷ গছৰ ছাঁত জিৰাবলৈ৷ তপত ৰ’দত পথাৰত লাগি লাগি গাটো এঙাৰ ক’লা পৰিল তাৰ৷ গেঞ্জী নিপিন্ধিলেও হয়৷ দূৰৰ পৰা তাৰ উ\nউদং গাটো দেখিলে গেঞ্জী পিন্ধাৰ দৰেই দেখি৷ ৰ’দে গাটো সেইটো পিন্ধাৰ দৰেই চাব মাৰি থৈছে৷ কঁঠাল পাতবোৰ খিলখিলকৈ লৰিছে৷ কুকুসূুতাজোপাও লৰিছে৷ ওচৰৰে পুখুৰীটোৰ সৰু সৰু পুণিবোৰৰ মাজে মাজে হালধীয়া কাৱৈ মাছবোৰে চালাক্ চুলুক্ লুকা ভুমুকা কৰি আছে৷ সি ইবাগৰ মাৰে, সিবাগৰ মাৰে টোপনি মাৰিবহে নোৱাৰে৷\nসি ভাবিলে মনতে ….\nজাকৈয়া ছোৱালী পথাৰত নোহোৱা হ’ল৷ জলপান দিবলৈ অহাকেইজনীও বৰ সেৰেঙা৷ উপায় নেপায় বৌহঁতহে আহে পথাৰলৈ৷ বৌ মানে চোন ’আই’৷ কিনো চুপতি মাৰিবি হয়! আগতে দদাইহঁতে হাল বাইও মহাবিদ্যালয়ত পঢ়িছিল৷ মইতো লগত মৈত উঠিবলৈ এনেই আহোঁ৷ সেই পিলপিলিখন আজিকালি ল’ৰা – ছোৱালীয়ে চিনিকে নাপাব৷ দদাইহঁতে তেতিয়া জলপান লৈ অহা গাভৰু ছোৱালীৰ লগত নিৰ্দোষ ধেমালি কৰে বিহু নাম গোৱাৰ চলেৰে৷\n“ অই, আছে যদি কপালত ফুৰিবগৈনো চহৰত\nফুৰিম গৈনো চহৰত\nহাতত নো ধৰাধৰি কৈ\nঅই, নাই যদি কপালত খেতি কৰিম পথাৰত\nখেতি কৰিম পথাৰত, মূৰত নো ভগা জাপী লৈ৷ ৷ “\nদাইহঁতক ভেবা লাগি চাওঁ৷ কপালৰ ঘাম বৈ যায়৷ আকৌ বোলে বিহু নাম গাই৷ কৃষ্ণ৷\n—“ অই, নৈ লৈ হালিলে ন ডালি ভলুকা,\nঅই, পথাৰলৈ হালিলে কাক( বাঁহ)\nঅই, বুকুৰে কামিহাড় হয় ডালি ডালি\nকালৈ চিন্তা কৰি থাক! “\n“– অ’ ৰঙানদী শুকালে মাছৰে বেজাৰত\nঅ’ মই চেনাই শুকাইছো তোমাৰে বেজাৰৰৰৰত\nতুমি চেনাই শুকাইছা কিয়! “\nমই একো নুবুজি খুব কিৰিলি পাৰি লপ্থপীয়া বোকাতে এপাক নাচো৷ মোৰ নাচেই চাব নে দদাইহঁতৰ বিহুনাম৷ বিপাঙত পৰে দেহি গাভৰু ছোৱালী! পৰে কেঁচা আলিতে বাগৰি৷ কোনে পাই! হাল এৰি যায় কাষে চাপি৷ ককা- দেউতা থাকে অগা – দেৱা কৰি৷ থাকে কেঁচা আলি তুলি৷ হায়! হালোৱা এছাাৰিৰ “ চাৰোপ্ কে“ পৰাৰ আগে আগে ভৰি পিছ হুহকে৷ উপায় নাপায়! “ঘূৰ..ঘূৰ..চাপি আহ,\nইফালে যা “\nসেই পুৰণি জেঠ – আহাৰ মাহৰ গ্ৰাম’ ফোনটো বজায়৷ বেলি চাই ঘৰলৈ আহি তপত ভাত খাই পঢ়াশালীলৈ যায়৷ পঢ়াশালীত মনো দিব পাৰে পথাৰতো৷ আহিল যে কি দিন কাল! হৰিণাই চেলেকে বাঘৰ গাল!\nএতিয়া মিনিগিলা পথাৰ ভৰি থাকে উজনিত৷ সোহাগমণি, ৰূক্মীনি, ফুলমিনি… কত ৰকম নাম ৰে …\nকথাবোৰ ভাবি ভাবি সি পাটিতে পেটটো পেলাই মাটিত গছৰ ঠাৰিৰে কিবা কিবি আঁক বাক কৰি থাকিল৷ কঁকাল চিঁঞা দুজনী মান আহি তাৰ কিনাৰেদি পাৰ হৈ গ’ল৷ মূৰত কিবা এটোপোলা এটোপোলা লৈ৷ ইজনীৰ পিছত, সিজনী পাৰ হৈ গ’ল৷ যেন বগানদিকে চলিছে মিনি গিলা৷ মানুহৰ ঘৰে ঘৰে ধান মাৰি মাৰি৷ পাবলগীয়াখিনি লৈ৷ পিছে, এই খামুচীয়া কঁকালেৰে লিকে লিকে পোনাই যোৱা কেইজনী আমগছত উঠিল গৈ৷ কি যে মনহৰা! বাহটোও!\nপঁট পঁট কৰি হৰ্ণটো মাৰি মাৰি বাছকেইখন যাবলৈ লোৱাৰ পৰা চ’ৰাঘৰৰ মজিয়াতে শুৱাই থোৱা ন কৈ উপজা কেঁচুৱাটোহঁত বৰ চক খায়৷ লগতে কপৌ, দলপুঙা চৰাইবোৰে ধপধপাই নল খাগৰিত জপক্ কৈ পৰেগৈ৷\nনিজান দুপৰীয়াবোৰ বাছকেইখনে সৰব কৰি তোলে৷ তামোলগছে দাবিবোৰ থল থলকে পেলায়৷ দূৰৈৰ গাওঁখনৰ আজাৰ -সোণাৰুৱে, চেৰী ফুলবোৰে হালোৱা সজোৱাক মনৰ জুৰ পেলায়৷ — কয় যেন, — আমিও ৰ’দতে নিজৰ অভিব্যক্তি প্ৰকাশিছোঁ৷ সূৰুজ যিমান তপ্ত, সিমান আমি বিগলিত৷ ডালে ডালে আমি মূৰ্ত৷ টোপাল টোপাল পেলোৱা লোণ ( ঘাম)৷ তেহে পাবা মুঠি মুঠি সোণ৷ স্বাগতম তোমাক সদায়৷ “\nসি ভাবিলে, হালখতিতে এদিন যাব লাগিব নগৰলৈ৷ চিনেমা এখন চাবলৈ৷ এইবাৰ অম্বুবাঁচিতে যাব৷ বাছখন আমাৰ আলিটোৰেদি সদায় যাব, আৰু আমি চাই থাকিম! উঠি চাব লাগিব৷ লগত তো কোনোবা নগ’লে কি দৰে চিনেমাখন হলত চাম! লগত টজীয়াকে নিব লাগিব৷\nনখৰ “ওপৰচকুৱা “ৰংটো গুচাবলৈ সি দোকানৰ পৰা ব্লেড এখন আনি বাঁহতলতে নখ চুঁচি থাকি কথাবোৰ মনতে পাঙি আছে৷\nএদিন গ’ল৷ দুয়ো চালে চিনেমা৷ অসমীয়া৷ চাই থাকোঁতে ডাঙৰকৈ প্ৰথমতে INTERMISSION দি অসমীয়াত “ জিৰণী“ বুলি দিলে যদিও, মানুহবোৰ দম্ দম কৈ চকীৰ পৰা উঠি দিলে৷ সিহঁত দুয়োটাই আজিও লগ পালেই হাঁহে৷\n“– হয়, কিবা বুজিছিলি নে চিনেমাখন?\n— জাত কেই বুজি নেপালো৷\n— আমি গুচি আহিব নেলাগিছিলে নি বাৰু?\n–“ তোৰ হে ৰসগুল্লা খোৱাৰ খঁক লাগিছিল৷\n–“ তাই বাৰু শেহত, ল’ৰাটোৰ লগত বিয়া হ’ল নাই হয়? “\n–“ যা, মাৰক সোধগৈ তইয়ে৷ “\n–“ ধেৎতেৰী…..অবোধ ক’ৰবাৰ! “\n← শ্যামলালৰ কথাৰে- ডা° প্ৰণৱ কুমাৰ শৰ্মা\nপুত্ৰ প্ৰেম মূল: মুন্সী প্ৰেমচন্দৰ “পুত্ৰ-প্ৰেম” অনুবাদ: মিতালী নাৰায়ণি →


Nex in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Nex ar byavahar, ppali, parshwakriya, upkaar, kriya-pratikriya aaru satarkatabani\nNex ৰ লাভ আৰু ব্যৱহাৰসমূহ- Nex Benefits & Uses in Assamese- Nex ar laabh aaru byavaharsamuh\nNex ৰ পালি আৰু সেয়া কেনেদৰে ল'ব- Nex Dosage & How to Take in Assamese - Nex ar paali aaru xeya kenedore lobo\nNex ৰ পাৰ্শ্চক্ৰিয়াসমূহ- Nex Side Effects in Assamese- Nex ar parshwakriyasamuh\nNex সংক্ৰান্ত সতৰ্কতাবাণীসমূহ- Nex Related Warnings in Assamese- Nex xonkranta xatarkatabanisamuh\nঅইন দৰৱৰ সৈতে Nexৰ গুৰুতৰ ক্ৰিয়া-প্ৰতিক্ৰিয়া- Severe Interaction of Nex with Other Drugs in Assamese- Oinor xoite Nex ar gurutor kriya-pratikriya\nNex মতভেদসমূহ- Nex Contraindications in Assamese- Nex nishedhsamuh\nNex ৰ বিষয়ে সততে সোধা প্ৰশ্নসমূহ- Frequently asked Questions about Nex in Assamese- Nex ar bikhoye satate xodha prashnasamuh\nখাদ্য আৰু মদৰ সৈতে Nex ক্ৰিয়া-প্ৰতিক্ৰিয়া- Nex Interactions with Food and Alcohol in Assamese- khadya aaru modor xoite Nex kriya-pratikriya\nNex ৰ লাভ আৰু ব্যৱহাৰসমূহ - Nex Benefits & Uses in Assamese - Nex ar laabh aaru byavaharsamuh\nNex তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nNex ৰ পালি আৰু সেয়া কেনেদৰে ল'ব - Nex Dosage & How to Take in Assamese - Nex ar paali aaru xeya kenedore lobo\nNex-ৰ উপাদানসমূহ - Nex Active Ingredients in Assamese - Nex-ar upadaansamuh\nNex ৰ পাৰ্শ্চক্ৰিয়াসমূহ - Nex Side Effects in Assamese - Nex ar parshwakriyasamuh\nগৱেষণাৰ ভিত্তিত, Nex ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nNex সংক্ৰান্ত সতৰ্কতাবাণীসমূহ - Nex Related Warnings in Assamese - Nex xonkranta xatarkatabanisamuh\nNex-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nNex ৰ গৰ্ভৱতী মহিলাৰ ক্ষেত্ৰত কোনো পাৰ্শ্ব-প্ৰতিক্ৰিয়া নাই।\nNex-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nNexস্তন্যপায়ী মহিলাৰ বাবে সুৰক্ষিত।\nবৃক্কত Nex কি প্ৰভাৱ দেখা গৈছে?\nNexৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Nex কি প্ৰভাৱ দেখা গৈছে?\nNexৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Nex ৰ কি প্ৰভাৱ দেখা গৈছে?\nNexৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Nexৰ গুৰুতৰ ক্ৰিয়া-প্ৰতিক্ৰিয়া - Severe Interaction of Nex with Other Drugs in Assamese - Oinor xoite Nex ar gurutor kriya-pratikriya\nNex তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nNex মতভেদসমূহ - Nex Contraindications in Assamese - Nex nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Nex লোৱা অনুচিত যাতে -\nNex ৰ বিষয়ে সততে সোধা প্ৰশ্নসমূহ - Frequently asked Questions about Nex in Assamese - Nex ar bikhoye satate xodha prashnasamuh\nএই Nex-এ অভ্য়াস বা নিচাৰ সৃষ্টি কৰে নেকি?\nনহয়, Nexয়ে অভ্যাসৰ সৃষ্টি নকৰে।\nহয়, Nex লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু ডাক্তৰৰ পৰামৰ্শ মতেহে Nex লওক।\nনহয়, মানসিক ৰোগৰ চিকিত্সাৰ ক্ষেত্ৰত Nex ব্যৱহৃত নহয়।\nখাদ্য আৰু মদৰ সৈতে Nex ক্ৰিয়া-প্ৰতিক্ৰিয়া - Nex Interactions with Food and Alcohol in Assamese - khadya aaru modor xoite Nex kriya-pratikriya\nখাদ্য আৰু Nexৰ ক্ৰিয়া-প্ৰতিক্ৰিয়া\nআপনি খাদ্যৰ সৈতে Nex ল'ব পাৰে।\nমদ আৰু Nexৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Nexৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nNex ৰ অনুকল্প - Substitutes for Nex in Assamese\nNex के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Nex লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Nex ব্যৱহাৰ কৰিছিল নেকি?\nআপুনি কিমান পৰিমাণে Nex সেৱন কৰিছিল?\nআপুনি Nex ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Nex সেৱন কৰে?


ভাৰতক ভাবুকি আমেৰিকাৰ ! ভাবুকিৰ আৰঁ‌ৰ কাৰণ কি - NE India News\nHome Assamese ভাৰতক ভাবুকি আমেৰিকাৰ ! ভাবুকিৰ আৰঁ‌ৰ কাৰণ কি\nভাৰত-ৰাচিয়াৰ সম্বন্ধক লৈ ক্ষোভিত হৈ উঠিছে আমেৰিকা । বাৰংবাৰ ভাৰতৰ ওপৰত হেচাঁ প্ৰয়োগ কৰাৰ পিচতো যেতিয়া ভাৰতে ৰাচিয়াৰ ক্ষেত্ৰত নিৰপেক্ষ স্থিতি সলনি নকৰিলে তাৰপিচতে আমেৰিকাই ভাৰতক ভাবুকি দিবলৈ আৰম্ভ কৰিলে । আমেৰিকাৰ মন্তব্য , ৰাচিয়াৰ সৈতে মধুৰ সম্পৰ্ক অক্ষুণ্ণ ৰাখিলে বিষম পৰিস্থিতিৰ সন্মুখীন হব লাগিব ভাৰতে ।\nব্লুমবাৰ্গৰ ৰিপৰ্ট অনুসৰি , আমেৰিকাৰ ৰাষ্ট্ৰপতি জো ৱাইডেনৰ অৰ্থনৈতিক উপদেষ্টা ব্ৰায়ান ডোজে কয় , ৰাচিয়া-ভাৰতৰ মিত্ৰতাৰ বিৰুদ্ধে আমেৰিকা প্ৰশাসনে ভাৰতক সৰ্তক কৰি দিছে । ৰাচিয়া-ইউক্ৰেনৰ যুদ্ধৰ ক্ষেত্ৰত ভাৰতে গ্ৰহণ কৰা নিৰপেক্ষ স্থিতিক লৈ আমেৰিকা প্ৰশাসন সুখী নহয় । আন্তঃৰাষ্ট্ৰীয় নিউজ ৱেব চাইট ক্ৰিচিয়ান চাইঞ্চ মনিটৰ ক দিয়া এক সাক্ষাৎকাৰত এই কথা সদৰি কৰিছে ব্ৰায়ান ডোজে ।\nৱেবচাইটৰে হোৱা সাক্ষাৎকাৰত ডোজে লগতে কয় , যদিহে ভাৰতে ৰাচিয়াৰ সৈতে সামৰিক মিত্ৰতা অব্যাহত ৰাখে , তেন্তে অদুৰ ভৱিয্যতে ভাৰতে বিষম পৰিস্থিতি বাবে সাজু থাকিব লাগিব । চীনৰ আক্ৰমণৰ সময়ত ভাৰতক সমৰ্থন জনাই আহিছিল আমেৰিকাই । চীনৰ দখলকাৰী নীতিক নাকী লগাবলৈ ভাৰত আমেৰিকাৰ সহযোগী হোৱা উচিত বুলি মন্তব্য ব্ৰায়ান ডোজৰ ।\nPrevious articleপথ দুৰ্ঘটনাত মৃত্যুৰ ক্ষেত্রত ভাৰত বিশ্বৰ ভিতৰতে শীর্ষস্থানত\nNext articleৰাষ্ট্ৰসংঘত আজি ভাৰতৰ অগ্নিপৰীক্ষা ! ৰাচিয়াক সমৰ্থন দিব নে কৰিব বিৰোধ


মুখ্যমন্ত্ৰী মহোদয় সমীপেষু » Gana Adhikar\nHome Editor's Pick মুখ্যমন্ত্ৰী মহোদয় সমীপেষু\nবাগ্মিতা এটা উচ্চমানৰ কলা। বাগ্মিতাৰ দ্বাৰা জনগণক মোহাৱিষ্ট কৰি নিজৰ ফলীয়া কৰিবলৈ সফল ৰাষ্ট্ৰনেতাসকলৰ হাতত ই এটা ডাঙৰ হাতিয়াৰ। এজন সফল ৰাজনৈতিক নেতা হিচাপে আপোনাৰো সেই বাগ্মিতা গুণ আছে। বিধানসভাৰ অধিৱেশনবোৰত দেখিছিলো কেনেদৰে আপুনি আপোনাৰ বাগ্মিতাৰ দ্বাৰা বিৰোধী দলৰ বিধায়কক ধৰাশায়ী কৰে।\nআপুনি যেতিয়া কংগ্ৰেছৰ মন্ত্ৰীসভাত এগৰাকী প্ৰভাৱশালী মন্ত্ৰী আছিল তেতিয়া আপুনি আপোনাৰ বাগ্মিতা শক্তিৰ দ্বাৰা অসমৰ মুছলমানসকলক লৈ এটা ভিন্ন নেৰেটিভ তৈয়াৰ কৰিছিল। ‘গুজৰাটৰ পানীৰ পাইপেদি মুছলমানৰ তেজ চলে’ বুলি কোৱা আপোনাৰ বিখ্যাত উক্তিটো এতিয়াও কোনেও পাহৰা নাই। সময় সলনি হ’ল। আপুনি বিজেপি দলত যোগদান কৰিলে আৰু তাৰ পিছৰ পৰাই অসমৰ মুছলমানক লৈ আপোনাৰ নেৰেটিভ পৰিৱৰ্তন হৈ গ’ল। আপুনি প্ৰকাশ্যভাৱে অসমীয়া মিঞা জনগোষ্ঠীক টাৰ্গেট কৰি কথা ক’বলৈ ধৰিলে। আপুনি প্ৰকাশ্য জনসভাত ক’লে ‘আমাক চাচা-মামাৰ ভোট নালাগে’। দুহেজাৰ ঊনৈশ চনৰ চৌবিছ জানুৱাৰী তাৰিখত সৰুসজাই ষ্টেডিয়ামত আপুনি অৰ্ণমাই বৰা, টেট টিচাৰ, বৰপেটাৰ মইনবৰী আৰু কণৰা সত্ৰৰ প্ৰসংগ টানি আনি যি জ্বালাময়ী ভাষণ দিছিল সেয়া আছিল আন এটা একপক্ষীয় বক্তব্য। তাৰ পিছত আপুনি লাহে লাহে অসমত সভ্যতাৰ যুঁজ দেখা পালে। আপুনি ক’লে যে ২০২১ চনৰ নিৰ্বাচন হ’ব ৩৫ শতাংশ আৰু ৬৫ শতাংশৰ মাজৰ যুঁজ। অসমৰ কিমানকেইখন জিলা আৰু কিমানকেইখন বিধানসভাৰ আসন আপোনালোকৰ হাতৰ পৰা গুচি গ’ল তাৰ হিচাপো আপুনি দিলে। আপুনি ৰাজহুৱাভাৱে কেমেৰাৰ সমুখত ক’লে, ‘মই মিঞাসকলক বেয়াকৈ কৈছো, আৰু বেছি বেয়াকৈ ক’ম।’ অতীজৰে পৰা অসমীয়া জাতীয় জীৱনত হিন্দু-মুছলমানকে আদি কৰি সকলোৱে একতাৰ ডোলেৰে বান্ধ খাই আছিল। কিন্তু এইবোৰ কথা কৈ অসমৰ সমাজ-জীৱনত আপুনি যি এটা ‘বাইনাৰী’ সৃষ্টি কৰিলে সেইটোৱে অসম আৰু অসমীয়া জাতিৰ কিমান ক্ষতি কৰিলে এবাৰ ভাবি চাবনে? আপোনাৰ নিচিনা এজন জ্যেষ্ঠ আৰু বিচক্ষণ ৰাজনীতিকৰ পৰা কোনেও এনেধৰণৰ বিদ্বেষপূৰ্ণ বক্তব্য আশা নকৰে।\nনিৰ্বাচনৰ আগত আমি ভাবিছিলো আপুনি নিৰ্বাচনত জয়ী হোৱাৰ কাৰণে অথবা কোনোবা পক্ষক সন্তুষ্ট কৰাৰ কাৰণেই এইবোৰ উত্তেজিত ভাষণ দিছিল। তাৰ পিছত ভাবিছিলো যে নিৰ্বাচনত যিহেতু আপোনালোকৰ দল জয়ী হ’ল আৰু আপুনি মুখ্যমন্ত্ৰী হ’ল গতিকে এতিয়া অন্ততঃ আপুনি মুখ্যমন্ত্ৰীৰ চকীখনৰ মৰ্যাদা ৰক্ষা কৰি বক্তব্যবোৰ ৰাখিব। কিন্তু দুৰ্ভাগ্যবশতঃ সেয়া আমি দেখিবলৈ পোৱা নাই। মুখ্যমন্ত্ৰীৰ চকীত বহিয়েই আপুনি নাগৰিৰকপঞ্জীৰ পুনৰীক্ষণৰ কথা ক’লে। অসম চুক্তিক আধাৰ কৰি উচ্চতম ন্যায়ালয়ৰ তত্ত্বাৱধানত, সকলো জাতি-জনগোষ্ঠীক ঐকমত্যত উপনীত কৰাই আৰু সুদীৰ্ঘ দহটা বছৰৰ অন্তত নাগৰিকপঞ্জীৰ এটা ফলাফল ওলাল। কিন্তু আপুনি পোনছাটেই সেই নাগৰিকপঞ্জী নাকচ কৰি দিলে। ১৯৮৫ চনৰ পৰা ২০১৬ চনলৈকে আপুনি অসম চুক্তি মানিলে, আপুনি অসম চুক্তি ৰূপায়ণৰ মন্ত্ৰীও আছিল। আৰু এতিয়া সেই চুক্তি নস্যাৎ কৰি আপুনি ক’ব খোজে যে কেৱল মুছলমানৰ বাবে ভিত্তিবৰ্ষ হ’ব লাগে ১৯৫১, বাকী অন্যান্যসকলৰ বাবে সেই ভিত্তিবৰ্ষ হ’ব ২০১৪ চনৰ ৩১ ডিচেম্বৰ। দৃষ্টিভংগীৰ এই এই আমূল পৰিৱৰ্তন (Paradigm shift) আপোনাৰ বিবেকে মানি লয়নে?\nদ্বিতীয়তে আহিল উচ্ছেদৰ কথা। কোনোবাই যদি চৰকাৰী মাটিত অনধিকাৰ প্ৰৱেশ কৰিছে তেনেহ’লে উচ্ছেদ কৰক। কিন্তু তাৰ আগত এইটো কিয় চোৱা নহয় যে উচ্ছেদ হ’বলগীয়া সেই মানুহখিনি বিদেশী নে ভাৰতীয়? যদি ভাৰতীয় হয় তেনেহ’লে চৰকাৰৰ কোনো দায়-দায়িত্ব নাই নেকি? এই ঘোৰ বাৰিষাৰ বতৰত আৰু কোৰোনা কালৰ লকডাউন চলি থকাৰ সময়ত অসহায় মানুহবোৰক উেচ্ছদ কৰি কেঁচুৱা, স্কুলীয়া ল’ৰা-ছোৱালী, আনকি আলৰ বুঢ়া মানুহবোৰকো মুকলি আকাশৰ তললৈ ঠেলি দিয়া কাৰ্য কোনো মংগলকামী ৰাষ্ট্ৰই কৰিব পাৰেনে? ইমান দিনে কাজিৰঙা, মায়ং, হোজাই, বৰপেটাৰ কাৱৈমাৰী আৰু ছিপাঝাৰত যি উেচ্ছদ হ’ল তাত এজনো বিদেশী মানুহ পালেনে? যদি পাইছে তেনেহ’লে সেইসকল মানুহৰ নাম ৰাজহুৱা কৰিবলৈ অনুৰোধ কৰিলোঁ। আৰু যদি পোৱা নাই তেনেহ’লে কেৱল একাংশ ধৰ্মীয় সংখ্যালঘুক লক্ষ্য কৰি এই অমানৱীয় উচ্ছেদ অভিযান কিয়?\nতৃতীয়তে, জনসংখ্যা বৃদ্ধি হোৱাটো কোনেও নিবিচাৰে। অসমৰ মিঞাসকলেও নিবিচাৰে। অতিমাত্ৰা জনসংখ্যা বৃদ্ধিয়ে যে মিঞা জনগোষ্ঠীৰ ভৱিষ্যৎ প্ৰজন্মলৈ অশনি সংকেত কঢ়িয়াই আনি আছে সেই কথা তেওঁলোকেও বুজি পায়। এই জনগোষ্ঠীৰ যিবিলাক মানুহ শিক্ষা, স্বাস্থ্য আৰু যাতায়াতৰ সুবিধা থকা ঠাইত বাস কৰে তেওঁলোকৰ মাজত বাল্যবিবাহ, বহুবিবাহ বা অধিক সন্তান জন্ম দিয়া অথবা অপৰাধ-প্ৰৱণতা সমূলি নোহোৱা হৈছে। আনহাতে এইবোৰ সুবিধা নথকা চৰ-চাপৰিৰ দৰে দুৰ্গম ঠাইত যিসকল মানুহ বসবাস কৰে তেওঁলোকৰ মাজত এই কু-সংস্কাৰবোৰ আছে যদিও তাৰ সংখ্যা খুবেই নগণ্য। গতিকে অতি নগণ্যসংখ্যক মানুহৰ কাৰণে সমগ্ৰ জনগোষ্ঠীটোক দায়ী কৰা কথাটো মুঠেই সমীচীন নহয়। জনসংখ্যা নীতি গ্ৰহণ কৰিছে কৰক, নীতিগতভাৱে আমি তাক পূৰ্ণ সমৰ্থন কৰোঁ। কিন্তু এখন গণতান্ত্ৰিক, ধৰ্মনিৰপেক্ষ দেশত নিয়ম এটা সকলোৰে বাবে প্ৰযোজ্য হ’ব লাগে। খেনোক দেখি ৰান্ধে বাঢ়ে, খেনোক দেখি দুৱাৰ বান্ধে— কথাটো তেনেকুৱা হোৱা নাই জানো?\nচতুৰ্থতে, অসমৰ সংখ্যালঘু মুছলমানসকলৰ সাৰ্বিক উন্নয়নৰ নামত আলোচনা সভা পাতি আপুনি তাতো সংখ্যালঘুসকলক ভাগ ভাগ কৰি পেলালে। আপুনি খিলঞ্জীয়া মুছলমানখিনিক অসমীয়া মুছলমান বুলি ক’লে বাকীখিনিক অসমীয়া মুছলমান বুলি নক’লে। কিয় নক’লে? বংগীয় মূলৰ মিঞা জনগোষ্ঠীৰ মানুহখিনি অসমীয়া মুছলমান নহয় নেকি? আপোনাৰ ফালৰ পৰা কথাবোৰ স্পষ্ট কৰিলে ভাল হয়। হয়, তেওঁলোকৰ ঘৰুৱা কথিত ভাষা আৰু সংস্কৃতিৰ মাজত এতিয়াও কিছু পাৰ্থক্য আছে, কিন্তু সামগ্ৰিকভাৱে অসমীয়াকৰণৰ কাম আজি বহু দূৰলৈকে আগুৱাই গৈছে। দৰাচলতে মিঞা জনগোষ্ঠীৰ ভয় দেখুৱাই আপোনালোকে অসমৰ সকলো জাতি-জনজাতিক একত্ৰিত কৰি আছে কেৱল শাসনৰ গাদী লাভৰ আশাত। খিলঞ্জীয়া অসমীয়া মুছলমানসকলকো এই মিঞাবিৰোধী ঐক্যমঞ্চলৈ আনিব লাগে আৰু তাৰ কাৰণেই আপোনাৰ এই আলাপ-আলোচনা। কিন্তু ভাবি চাওক, এই কথা অতি ভয়ংকৰ। চাপৰিলে মেঘ নাযায়। চিৰদিন-চিৰকাল মিঞা জনগোষ্ঠীৰ মানুহবোৰেও অসমীয়া মানুহৰ লগত সহাৱস্থান কৰিবই লাগিব এইখন অসমতে। সেই কথা ভাবি এওঁলোকৰ প্ৰতিও সমভাব, সমদৃষ্টি দিলে ভাল হয়।\nশেহতীয়াকৈ আপুনি এই সমাজৰ শিক্ষকসকল আৰু ছাত্ৰ-ছাত্ৰীকো তাচ্ছিল্য কৰাৰ পৰা বাদ নাৰাখিলে। ৩।৭।২০২১ তাৰিখত আপুনি ক’লে যে মেট্ৰিক পৰীক্ষাৰ বহীত বাঘবৰ আৰু জনীয়া সমষ্টিৰ শিক্ষকসকলে ছাত্ৰ-ছাত্ৰীক এশৰ ভিতৰত এশ নম্বৰেই দিব। এনেকুৱা বক্তব্যৰ দ্বাৰা আপুনি শিক্ষক সমাজক লজ্জানত কৰিছে, ফুলকুমলীয়া ছাত্ৰ-ছাত্ৰীৰ মনতো মচিব নোৱাৰা দুখ দিছে। এজন মুখ্যমন্ত্ৰীৰ মুখেৰে এনেকুৱা বিদ্বেষপূৰ্ণ কথা শোভা পায় নেকি? আপুনি সেই সমষ্টি দুটাৰো মুখ্যমন্ত্ৰী নহয় নেকি? সেই সমষ্টিৰ ছাত্ৰ-ছাত্ৰীৰ বাবে মূল্যায়নৰ নিয়মাৱলী বেলেগ নেকি? ইয়াৰ দ্বাৰা আপুনি এই সমষ্টি দুটাৰ শিক্ষা ব্যৱস্থাৰ ওপৰত চিৰদিনৰ বাবে কালিমা সানি দিলে।\nএখন দেশৰ শাসনব্যৱস্থা নিৰ্ভৰ কৰে দেশৰ সংখ্যালঘুসকলৰ আৰ্থিক, সামাজিক আৰু মানসিক অৱস্থাৰ ওপৰত। বিগত চাৰিটা দহকত অসমৰ প্ৰায় আশী লাখ মানুহে কিমান অশান্তি আৰু অনিশ্চয়তা লৈ জীয়াই আছে আপুনি এবাৰ ভাবি চাইছেনে? সকলো মানুহক চিৰদিনৰ বাবে জানো বঞ্চিত কৰি ৰাখিব পাৰি? আব্ৰাহাম লিংকনে কৈছিল : You can befool all people for some days, some people for all days but you can`t befool all people for all for all days.\nশেষত কওঁ, আপোনাৰ বাগ্মিতা আৰু প্ৰশাসনিক দক্ষতাক কিছু গঠনমূলক কামত ব্যৱহাৰ কৰক। এই আশী লাখ মানুহক হিচাপৰ বাহিৰত ৰাখি আপুনি যিমানেই পৰিকল্পনা অথবা উচ্চাকাংক্ষী আঁচনি তৈয়াৰ নকৰে কিয়, অসম আগুৱাই নাযায়, যাব নোৱাৰে। গালি পৰা, ঘৃণা কৰা আৰু বিদ্বেষৰ বীজ ছটিওৱাৰ বিপৰীতে এই মানুহখিনিৰ স্বাস্থ্য, শিক্ষা, যাতায়াত আৰু কৰ্মসংস্থাপনৰ কথাও ভাবক। আপোনাৰ বাগ্মিতাৰে বঞ্চিত অথচ অপৰিসীম প্ৰাণশক্তিৰে বলীয়ান এই মিঞা মানুহখিনিক নতুন অসম গঢ়াৰ বাবে উদ্‌গনি দিয়ক। চাব অহা দহ বছৰৰ ভিতৰত এওঁলোকে অসমখনক ভাৰতৰ পাঁচখন শ্ৰেষ্ঠ ৰাজ্যলৈ পৰিৱৰ্তন কৰি আপোনাৰ সপোন বাস্তৱত ৰূপায়ণ কৰিছে।\n( লেখকৰ ফোন নম্বৰ: 9954033111 )\nPrevious articleযোৰহাটত লকডাউন বৃদ্ধি হোৱাৰ সম্ভাৱনা:যোৰহাটত ৰাজ্যৰ ভিতৰতে সৰ্বাধিক পজিটিভ ৰোগীৰ সংখ্যা\nNext articleসদনত নিয়ম-পৰম্পৰাক লৈ বিতৰ্ক; বিৰোধীৰ সদন ত্যাগ\nBreaking News | Government to take final call on conducting or cancelling of CBSE,...


Survey for Development of the Veterinary and Animal Husbandry sector in Assam অসমৰ পশু চিকিৎসা আৰু পশুপালন ক্ষেত্ৰৰ উন্নয়নৰ বাবে সমীক্ষা\nSurvey for Development of the Veterinary and Animal Husbandry sector in Assam\nঅসমৰ পশু চিকিৎসা আৰু পশুপালন ক্ষেত্ৰৰ উন্নয়নৰ বাবে সমীক্ষা\n'ক' শাখা - সকলোৰে বাবে প্ৰযোজ্য সাধাৰণ প্ৰশ্ন\nAt the very outset we thank you for your participation in this survey. Your opinion through this survey will help us assist the government in preparingaroad map for the next 10 years for development of veterinary and animal husbandry sector in Assam. The survey is designed for officials, veterinarians, academicians, conscious farmers, business executives, students and other professionals from India and abroad. You will require approximately 30- 45 minutes of quality time to complete the survey. We believe that asapassionate individual, for whom the state of Assam and the sector is of interest, you will willingly volunteer the time required for the success of the survey. We intend to acknowledge your support through various mediums.\nFor any assistance you can contact us. The survey is also available online at www.vethelplineindia.co.in\nIMPORTANT NOTE: It is advisable to take the survey onacomputer (laptop/desktop) withagood internet connectivity. If you can't complete the survey due to connectivity issues/leave the survey before completion, the system discards all your responses. To respond again, you have to begin from start.\nএই সমীক্ষাত অংশ লোৱাৰ বাবে আপোনাক আমি প্ৰথমতেই ধন্যবাদ জনাইছোঁ। অহা ১০ বছৰৰ বাবে অসমৰ পশু চিকিৎসা আৰু পশুপালন ক্ষেত্ৰৰ বিকাশ আৰু উন্নয়নৰ বাবে এক কৰ্মসূচী তৈয়াৰ কৰাত এই সমীক্ষাত দিয়া আপোনাৰ মতামত সহায়ক হ’ব। এই সমীক্ষা বিষয়া, পশু চিকিৎসক, শিক্ষাবিদ, সচেতন কৃষক, ব্যৱসায়ী, ছাত্ৰ-ছাত্ৰী আৰু অন্য পেছাদাৰী সকলক উদ্দেশ্য কৰি সজোৱা হৈছে। এই সমীক্ষাত আপোনাৰ সম্পূৰ্ণ মতামত দিবৰ বাবে আপোনাৰ মূল্যবান সময়ৰ ৩০-৪৫ মিনিট ব্যয় হ’ব। আমি আশাকৰোঁ যে অসমৰ এই বিশেষ ক্ষেত্ৰটোৰ প্ৰতি আগ্ৰহ থকা এজন সচেতন, উদ্যোগী নাগৰিক হিচাপে আপুনি স্বেচ্ছামূলকভাৱে এই সময়খিনি সমীক্ষাটোৰ বাবে দিব আৰু আপোনাৰ এই সহযোগিতাৰ বাবে আমি আপোনাৰ ওচৰত কৃতজ্ঞ থাকিম।\nসমীক্ষাটোৰ প্ৰশ্নাৱলীৰ উত্তৰ দিওঁতে কিবা অসুবিধাৰ সন্মুখীন হ’লে আপুনি তলত দিয়া সূত্ৰত আমাক যোগাযোগ কৰিব পাৰে। এই সমীক্ষাটো www.vethelplineindia.co.in ৱেবচাইটতো উপলব্ধ।\nগুৰুত্বপূৰ্ণ টোকা- এই সমীক্ষাটোত অংশগ্ৰহণ কৰোঁতে তুলনামূলক ভাৱে ভাল ইন্টাৰনেটৰ সংযোগ থকা কম্পিউটাৰ (লেপটপ অথবা ডেস্কটপ)-ৰ পৰা সংযোগ স্থাপন কৰিলে ভাল। ইন্টাৰনেট সংযোগৰ বিজুতিৰ বাবে সমীক্ষাটো সম্পূৰ্ণ কৰিব নোৱাৰিলে অথবা অন্য কিবা কাৰণত সমীক্ষাটো আধৰুৱা হৈ ৰ'লে সমীক্ষা তথ্য-প্ৰণালীয়ে আপোনাৰ অংশগ্ৰহণৰ তথ্য গ্ৰহণ কৰিবলৈ অপৰাগ হয়। এনেকুৱা হোৱাৰ পিছত সমীক্ষাটোত আকৌ অংশ লৈ সম্পূৰ্ণ কৰিবলৈ হ'লে একেবাৰে প্ৰথমৰ পৰাই অংশ ল'ব লগীয়া হ'ব।\nMobile & WhatsApp (মোবাইল আৰু হুৱাটচএপ): 94359 11606\nEmail (ইমেইল): assamvetroadmap@gmail.com\nSurvey team at Vet Helpline India Pvt. Ltd.\nসমীক্ষা দল, ভেট হেল্পলাইন ইণ্ডিয়া প্ৰা. লি.\n* 1. Name of the participant\n[ অংশগ্ৰহণকাৰীৰ নাম ]\n[ জড়িত প্ৰতিষ্ঠানৰ নাম (যদি জড়িত) ]\n* 3. Permanent postal address\n[ স্থায়ী ঠিকনা ]\n[ জিলা ]\nNA - for nonresidents of Assam [ অপ্ৰযোজ্য - অসমৰ বাহিৰৰ ব্যক্তিৰ বাবে ] Baksa [ বাক্সা ] Barpeta [ বৰপেটা ] Biswanath [ বিশ্বনাথ ] Bongaigaon [ বঙাইগাঁও ] Cachar [ কাছাৰ ] Charaideo [ চৰাইদেউ ] Chirang [ চিৰাং ] Darrang [ দৰং ] Dhemaji [ ধেমাজি ] Dhubri [ ধুবুৰী ] Dibrugarh [ ডিব্ৰুগড় ] Dima Hasao [ ডিমা হাচাও ] Goalpara [ গোৱালপাৰা ] Golaghat [ গোলাঘাট ] Hailakandi [হাইলাকান্দি] Hojai [ হোজাই ] Jorhat [ যোৰহাট ] Kamrup [ কামৰূপ ] Kamrup Metropolitan [ কামৰূপ মহানগৰ ] Karbi Anglong [ কাৰ্বি আংলং ] Karimganj [ কৰিমগঞ্জ ] Kokrajhar [ কোকৰাঝাৰ ] Lakhimpur [ লখিমপুৰ ] Majuli [ মাজুলী ] Morigaon [ মৰিগাঁও ] Nagaon [ নগাঁও ] Nalbari [ নলবাৰী ] Sivasagar [ শিৱসাগৰ ] Sonitpur [ শোণিতপুৰ ] South Salmara-Mankachar [ দক্ষিণ শালমৰা - মানকাচৰ ] Tinsukia [ তিনচুকীয়া ] Udalguri [ ওদালগুৰি ] West Karbi Anglong [ পশ্চিম কাৰ্বি আংলং ]\n* 5. PIN\n[ ডাকঘৰৰ পিন ]\n[ মোবাইল নম্বৰ ]\n* 7. Email [ ই-মেইল ঠিকনা ]\nNEXT [ পৰৱৰ্তী ]


প্ৰতিভা নহয়,২০কোটি টকাৰ বিনিময়ত অভিনয়ৰ সুযোগ পাইছিল ‘বলীউড খিলজী’ ৰণবীৰেঃঅভিযোগ বিতৰ্কিত অভিনেতাৰ -\nHomeমনোৰঞ্জনপ্ৰতিভা নহয়,২০কোটি টকাৰ বিনিময়ত অভিনয়ৰ সুযোগ পাইছিল ‘বলীউড খিলজী’ ৰণবীৰেঃঅভিযোগ বিতৰ্কিত অভিনেতাৰ\nপ্ৰতিভা নহয়, ২০কোটি টকাৰ বিনিময়ত অভিনয়ৰ সুযোগ পাইছিল ‘বলীউড খিলজী’ ৰণবীৰে, অভিযোগ বিতৰ্কিত অভিনেতাৰ\nনতুন দিল্লীঃ এগৰাকী অভিনেতাক লৈ আৰম্ভ হৈছে বলীউড বিতৰ্ক। নিতৌ ন ন সংবাদে চুই যায়হি বলীউড এৰিণা। ইয়াৰ মাজতে পোহৰলৈ আহিছে চাঞ্চল্যকৰ তথ্য। টকাৰ বিনিময়ত বলীউডত দপদপাইছে বলীউড অভিনেতাই। ভেটি দি বলীউডত প্ৰৱেশ কৰিছিল জনপ্ৰিয় অভিনেতা ৰণবীৰ সিঙে। শেহতীয়াকৈ, তেনে এক অভিযোগ উত্থাপিত হৈছে অভিনেতাগৰাকীৰ বিৰুদ্ধে। যশৰাজ ফিল্মছে ৰণবীৰ সিঙক ধনৰ বিনিময়ত বলীউডত সুযোগ দিয়া বুলি অভিনেতা তথা স্ব-ঘোষিত চলচ্চিত্ৰ সমালোচক কমল আৰ খানে দাবী কৰিছে। ‘বান্টি ঔৰ বাবলি-২’ ছবিখনৰ সমালোচনা কৰিবলৈ গৈ ৰণবীৰৰ প্ৰসংগ উত্থাপন কৰে কমল আৰ খানে। তেওঁ কয়, ‘আদিত্য চোপ্ৰাই ৰণবীৰক বলীউডলৈ অনা নাছিল। যশৰাজ ফিল্মছে অভিনেতাজনৰ পিতৃৰ পৰা লৈছিল ২০ কোটি টকাৰ ভেটি। ভেটিৰ বিনিময়তহে বলীউডত পুত্ৰই নিগাজী স্থান দখল কৰিছিল।’\n…আদিত্য চোপ্ৰাই ৰণবীৰক বলীউডলৈ অনা নাছিল। যশৰাজ ফিল্মছে অভিনেতাজনৰ পিতৃৰ পৰা লৈছিল ২০ কোটি টকাৰ ভেটি। ভেটিৰ বিনিময়তহে বলীউডত পুত্ৰই নিগাজী স্থান দখল কৰিছিল।…\nউল্লেখ্য যে, ২০১০ চনত মুক্তি পোৱা ‘বেণ্ড বাজা বাৰাট’ৰ জৰিয়তে বলীউডত আত্মপ্ৰকাশ কৰিছিল ৰণবীৰে। প্ৰাণোচ্ছল, জীৱন্ত বিট্টু শৰ্মাৰ চৰিত্ৰত কৰা অভিনয়ে ভূয়সী প্ৰশংসা বুটলিবলৈ সক্ষম হৈছিল। কিন্তু কমল খানৰ মতে, ‘প্ৰতিভাৰ বাবে নহয় বহু ধনৰ বিনিময়তহে বলীউডত অভিনয়ৰ সুযোগ পাইছিল বলীউডৰ খিলজী ৰণবীৰ সিঙে।’ স্মৰ্তব্য যে, বলীউডৰ বিভিন্ন তাৰকাৰ বিষয়ে পূৰ্বেও বিতৰ্কিত মন্তব্য কৰিছিল কমল খানে। বলীউডৰ ভাইজান ছলমান খানৰ সৈতেও বাদ-বিবাদত লিপ্ত হৈছিল কমল খানে। কেইমাহমান পূৰ্বে, কমলে ছলমান খানৰ ‘ৰাধে: ইয়ৰ মোষ্ট ৱান্টেড ব্ৰাদাৰ’ সম্পৰ্কে এটা ভিডিঅ’ প্ৰস্তুত কৰিছিল। কিন্তু চলচ্চিত্ৰখনৰ প্ৰসংগৰ বাহিৰেও, কমলে ক’ভিড পৰিস্থিতিত ছলমানৰ স্থিতিক লৈ কৰিছিল সমালোচনা। পৰৱৰ্তী সময়ত ছলমানে তেওঁৰ বিৰুদ্ধে মানহানিৰ গোচৰো ৰুজু কৰিছিল। ছলমানৰ ছবিক লৈ কেতিয়াও কোনো ভিডিঅ’ নিৰ্মাণ নকৰাৰো টুইটযোগে প্ৰতিশ্ৰুতি দিছিল কমলে। অৱশ্যে বিতৰ্কিত অভিনেতা কমলে ইয়াৰ পূৰ্বেও বহু অভিনেতাৰ বিৰুদ্ধে কৰিছিল স্পৰ্শকাতৰ মন্তব্য। ৰণবীৰৰ বিৰুদ্ধে উত্থাপিত এই অভিযোগ কিমান সত্য সেয়া এতিয়াই কোৱাটো টান।\nPrevious articleমৰিয়াই মাৰিলে ছাত্ৰ সন্থাৰ শিক্ষা সম্পাদকক! যোৰহাটত চাঞ্চল্য\nNext articleভাৰত এতিয়াও চীনৰ বাবে এখন বজাৰ! বৃদ্ধি ঔষধৰ আমদানি


ছলমান খানৰ পৰিয়ালত যোগদান কৰিব সোণাক্ষী সিনহাই ...– News18 assam\nছলমান খানৰ পৰিয়ালত যোগদান কৰিব সোণাক্ষী সিনহাই ! কাৰ সৈতে বিয়াত বহিব বলীউডৰ অভিনেত্ৰীগৰাকী ?\nPhoto- Instagram @aslisona/beingsalmankhan\nসোণাক্ষী সিনহা (Sonkashi Sinha Wedding) চলমান খানৰ পৰিয়ালৰ এজন সদস্যৰ অতি ঘনিষ্ঠ আৰু সম্পৰ্কত আছে। চলমানৰ পৰিয়ালৰ এই সদস্যজনৰ নাম বাণ্টি সচদেৱ। সোণাক্ষীয়ে বাণ্টিক বিয়া কৰাবলৈ প্ৰস্তুতি চলাই আছে বুলি কোৱা হৈছে। বাণ্টি চলমানৰ সৰু ভায়েক চোহেইল খানৰ সম্পৰ্কীয়।\nBollywood চেলিব্ৰেটীসকলৰ বিয়াৰ বতৰ চলি আছে। ৰাজকুমাৰ ৰাও-পত্ৰলেখা আৰু অনুষ্কা ৰঞ্জন-আদিত্য শেহতীয়াকৈ বিবাহ পাশত আৱদ্ধ হৈছিল। বিকি কৌশল-কেটৰিনা কাইফ বিয়াৰ বাবে সাজু হৈছে আৰু অহা সপ্তাহত বিবাহ পাশত আৱদ্ধ হ'ব। আলিয়া ভাট আৰু ৰণবীৰ কাপুৰৰ বিয়াৰ প্ৰস্তুতি পূৰ্ণ গতিত চলি আছে। আন এগৰাকী ডাঙৰ অভিনেত্ৰীক এই বিবাহৰ তালিকাত অন্তৰ্ভুক্ত কৰা হৈছে। অভিনেত্ৰীগৰাকীৰ নাম সোণাক্ষী সিনহা। সোণাক্ষী প্ৰবীণ অভিনেতা আৰু নেতা শত্ৰুঘ্ন সিনহাৰ জীয়ৰী।\nকেইবাখনো প্ৰতিবেদনত দাবী কৰা হৈছে যে সোণাক্ষী সিনহা (Sonkashi Sinha Wedding) চলমান খানৰ পৰিয়ালৰ এজন সদস্যৰ অতি ঘনিষ্ঠ আৰু সম্পৰ্কত আছে। চলমানৰ পৰিয়ালৰ এই সদস্যজনৰ নাম বাণ্টি সচদেৱ। সোণাক্ষীয়ে বাণ্টিক বিয়া কৰাবলৈ প্ৰস্তুতি চলাই আছে বুলি কোৱা হৈছে। বাণ্টি চলমানৰ সৰু ভায়েক চোহেইল খানৰ সম্পৰ্কীয়। সোণাক্ষী আৰু বাণ্টিৰ বন্ধুত্ব খুব ভাল। দুয়োকে প্ৰায়ে পাৰ্টিবোৰত একেলগে দেখা যায়।\nবলীউড বাবলক দিয়া এক সাক্ষাৎকাৰত সোণাক্ষী সিনহাই কৈছে যে যেতিয়া তেওঁ স্কুলত পঢ়ি আছিল, তেতিয়া তেওঁ প্ৰেমত পৰিছিল। কিন্তু তেওঁলোকে স্নাতক ডিগ্ৰী সম্পূৰ্ণ কৰাৰ লগে লগে বিচ্ছেদ হৈছিল। তেওঁ কয় যে তেওঁ সম্পৰ্কটো অতি গুৰুত্বসহকাৰে লৈছিল যিটো ৫ বছৰতকৈও অধিক সময় ধৰি চলিছিল। সোণাক্ষীয়ে অৱশ্যে লৰাৰ নাম প্ৰকাশ কৰা নাছিল। তথাপিও মানুহে অনুমান কৰি আছে যে লৰা বান্টি সচদেৱৰ বাহিৰে আন কোনো নহয়।\nবান্টি সচদেৱৰ সৈতে সম্পৰ্ক\nসোণাক্ষী সিনহা আৰু বাণ্টি সচদেৱৰযথেষ্ট ভাল বন্ধন আছে। দুয়োকে প্ৰায়ে একেলগে পাৰ্টিত দেখা যায়। সোণাক্ষীয়ে এটা সাক্ষাৎকাৰত বাণ্টিক যথেষ্ট প্ৰশংসা কৰিছিল আৰু তেওঁক এজন স্ব-নিৰ্মিত ব্যক্তি হিচাপে বৰ্ণনা কৰিছিল। তেওঁ কৈছিল যে বাণ্টিয়ে এতিয়া তেওঁৰ বেচলাৰহুড উপভোগ কৰিব বিচাৰে। সোণাক্ষী চলমান খান আৰু তেওঁৰ পৰিয়ালৰ একেবাৰে ঘনিষ্ঠ। চলমানৰ দেউতাক চেলিম খান আৰু শত্ৰুঘ্ন সিনহাও বহুত ভাল বন্ধু। চলমানে শত্ৰুঘ্নক বহুত সন্মান কৰে।\nFirst published: November 26, 2021, 11:42 IST\nBollywood EntertainmentSalman Khansonakshi sinhaWedding


indian parliament - The Cross Current\nসাংসদত বিৰোধীৰ প্ৰশ্ন কৰাৰ অধিকাৰ কিয় কাঢ়ি ল’ব বিচাৰিছে মোডী চৰকাৰে?\nকৰোনাৰ সুযোগ লৈ শাসকীয় বিজেপিয়ে দেশৰ গণতন্ত্ৰক নিঃশেষ কৰি দিয়াৰ ষড়যন্ত্ৰ কৰিছে নেকি? এই অভিযোগ আমাৰ নহয় বিৰোধীৰ। ৰাজ্য সমূহক GST ৰ প্ৰাপ্য ধন আদায় নিদি বিজেপি চৰকাৰে দেশৰ যুক্তৰাষ্ট্ৰীয় ব্যৱস্থাত কুঠাৰাঘাত কৰাৰ অভিযোগ উঠাৰ সময়তে সাংসদৰ…\nফেচবুক বিতৰ্ক: শশী থাৰুৰক পাৰ্লিয়ামেন্টেৰী কমিটি ফৰ আই টিৰ অধ্যক্ষ পদৰ পৰা অপসাৰণৰ দাবী বিজেপি…\nফেচবুক আৰু বিজেপিৰ মাজৰ সম্পৰ্কৰ শেহতীয়া বাতৰিয়ে দেশৰ ৰাজনৈতিক মহলত খলকনি সৃষ্টি কৰা সময়ত এতিয়া বিজেপি সাংসদ নিশিকান্ত ডুবেই শশী থাৰুৰক পাৰ্লিয়ামেন্টেৰী কমিটিৰ অধ্যক্ষ পদৰ পৰা অপসাৰণৰ দাবী উত্থাপন কৰিছে। Indian Express নামৰ বাতৰি কাকতত…


Published on December 20, 2017 | News Source: Janambhumi Editorial Desk\nসোমবাৰে দেশৰ দুখন ৰাজ্য ক্রমে গুজৰাট আৰু হিমাচল প্রদেশৰ নির্বাচনী ফল ঘোষণা কৰা হয়৷ ঘোষিত ফল অনুসৰি দুয়োখন ৰাজ্যই বিজেপিয়ে দখল কৰিছে৷ ২০১৯ চনৰ লোক সভাৰ নির্বাচনৰ প্রাক৲ক্ষণত দুয়োখন ৰাজ্যৰ নির্বাচনী ফলক লৈ দেশৰ ৰাজনৈতিক মহলত বিভিন্নধৰণৰ গুণা-গঁথা চলিছে৷ বিশেষকৈ গুজৰাটৰ নির্বাচনৰ ফলক কেন্দ্র কৰি ৰাজনৈতিক হিচাপ-নিকাচ দুগুণে হৈছে৷\nদুয়োখন ৰাজ্য যে বিজেপিয়ে দখল কৰিব সেই কথা বহু আগতে সকলোৱে গম পাইছিল৷ হিমাচলত কংগ্রেছৰ বিৰুদ্ধে প্রতিষ্ঠান-বিৰোধী ঢৌ প্রচুৰ আছিল৷ আনহাতে, গুজৰাট হ’ল প্রধানমন্ত্রী নৰেন্দ্র মোদীৰ গৃহৰাজ্য৷ আনহাতে, পাঁচটাকৈ কার্যকাল গুজৰাটত বিজেপিয়ে শাসন কৰিছে৷ এনে অৱস্থাত গুজৰাট বিজেপিৰ পৰা কংগ্রেছে কাঢ়ি আনিব বুলি কোনেও ভবা নাছিল৷ কিন্তু গুজৰাটত পুনৰবাৰ বিজেপিৰ চৰকাৰ হ’ল যদিও ঘোষিত ফলে বহু প্রশ্নৰ উদ্রেক ঘটালে৷ প্রশ্ন উঠিছে– গুজৰাটৰ নির্বাচনী ফলক লৈ বিজেপিয়ে যিমান উল্লাস কৰিছে, প্রকৃততে গুজৰাটৰ নির্বাচনী ফল বিজেপিৰ বাবে উল্লাসৰ কাৰণ হয়নে?\nগুজৰাটৰ নির্বাচনৰ প্রচাৰৰ সময়ৰে পৰা এটা কথা প্রচাৰ হৈছিল যে ৰাজ্যখনত এইবাৰ কংগ্রেছৰ উত্থান ঘটিছে৷ অৱশেষত নির্বাচনী ফলে সেয়া সত্য বুলি প্রমাণ কৰিলে৷ গুজৰাটত কংগ্রেছৰ আসনৰ সংখ্যা পূর্বৰ ৬১খনৰ পৰা ৭৭খনলৈ বৃদ্ধি হয়৷ অন্যহাতে কংগ্রেছৰ ভোট চেয়াৰো পূর্বৰ তুলনাত বাঢ়িছে৷ আনহাতে, বিজেপিৰ আসন পূর্বৰ তুলনাত ১৬খন কমিল৷ নির্বাচনৰ এই ফলক বিজেপিয়ে অন্যধৰণে ব্যাখ্যা কৰিছে৷ বিজেপিৰ মতে– পাঁচটা কার্যকাল ক্ষমতাত থকাৰ পাছত কিছু হ’লেও প্রতিষ্ঠান-বিৰোধী ঢৌ থাকিব৷ এনে প্রতিষ্ঠান-বিৰোধী ঢৌ ওফৰাই পুনৰ শাসনভাৰ দখল কৰিব পৰাটো ডাঙৰ কথা৷ কিন্তু এই যুক্তি মানি ল’ব পাৰিনে? স্বাধীনোত্তৰ ভাৰতত প্রধানমন্ত্রী নৰেন্দ্র মোদী এনে এজন ব্যক্তি, যিজন ব্যক্তি ৰাজ্য এখনৰ মুখ্যমন্ত্রীৰ পদৰ পৰা আহি পোনে পোনে প্রধানমন্ত্রী হৈছেহি৷ ইয়াৰ পূর্বে অন্য কোনো নেতা নৰেন্দ্র মোদীৰ দৰে প্রধানমন্ত্রী হোৱা নাই৷ গতিকে গুজৰাটত মোদীৰ স্থান এজন ৰজাৰ নিচিনা৷ আনহাতে, বিজেপিৰ মূল শ্ল’গান হৈছে বিকাশ৷ যদিহে বিকাশ অর্থাৎ উন্নয়ন বিজেপিৰ মূল শ্ল’গান হয়, তেন্তে পাঁচটা কার্যকাল বিজেপি ক্ষমতাত থকাৰ পাছত ৰাজ্যখনলৈ প্রতিষ্ঠান-বিৰোধী ঢৌ আহিল কেনেকৈ? বিকাশ মূল এজেণ্ডা হোৱা ৰাজ্য এখনত পাঁচটা কার্যকাল অর্থাৎ ২৫ বছৰত ৰাজ্যখনত কোনোধৰণৰ অভাৱ-অভিযোগ থাকিব নালাগিছিল৷ উন্নয়নে চৰমসীমা পাব লাগিছিল৷\nআচলতে গুজৰাটৰ নির্বাচনৰ ফলৰ পৰা বিজেপিয়ে বহু দিশত আত্মসমালোচনা কৰাৰ প্রয়োজন আছে৷ এটা কথা একেবাৰে সত্য যে নৰেন্দ্র মোদী ক্ষমতালৈ অহাৰ পাছত বিজেপিয়ে ইখনৰ পাছত সিখন ৰাজ্য জয় কৰিছে৷ বিজেপিয়ে কংগ্রেছমুক্ত ভাৰতৰ কথা কৈছে৷ দেশত এতিয়া কংগ্রেছ শাসিত ৰাজ্য পাঁচখনহে আছেগৈ৷ কিন্তু মোদীৰ ৰাজ্য জয়ৰ এই অভিযান আৰু ২০১৯ চনৰ লোক সভাৰ নির্বাচনৰ প্রক৲ক্ষণৰ গুজৰাটৰ নির্বাচনী ফলক লৈ ৰাজনৈতিক মহলত বহু প্রশ্নৰ উদয় হৈছে৷ মোদীৰ ৰাজ্য জয় হ’ল ২০১৪ চনৰ জনপ্রিয়তাৰ এটা অংগ৷ ৰাষ্ট্রীয় ৰাজনীতিত নৰেন্দ্র মোদীৰ প্রৱেশৰ পাছত তেওঁ কিছুমান দিশত চমকৰ সৃষ্টি কৰিছিল৷ দেশৰ জনগণক বহু প্রতিশ্রুতি দিছিল৷\nকিন্তু ২০১৪ চনৰ পৰিস্থিতি এতিয়াৰ অথবা ২০১৯ চনৰ লগত ৰিজাব নোৱাৰি৷ ২০১৯ চনলৈ মোদী হ’ব ‘টেষ্টেড’৷ অর্থাৎ মোদীক এবাৰ দেশৰ জনসাধাৰণে ‘টেষ্ট’ কৰিলে৷ সেইবাবে বর্তমান সময়ত নৰেন্দ্র মোদীক লৈ বহু প্রশ্নৰ উদয় দেশৰ সাধাৰণ জনতাৰ মাজত হ’ব৷ দেশৰ জনতাই প্রশ্ন কৰিব ঃ ২০১৪ চনত মোদীয়ে কি প্রতিশ্রুতি দিছিল আৰু সেই প্রতিশ্রুতিৰ কিমান শতাংশ পূৰণ হ’ল৷ এনে প্রশ্ন অসমৰ ক্ষেত্রতো আহিব৷ ২০১৪ চনৰ নির্বাচনী প্রচাৰ চলাই মোদীয়ে ২০১৪ চনৰ ১৬ মে’ত বাংলাদেশীয়ে টালি-টোপোলা বান্ধি পলাব লাগিব বুলি কৈছিল৷ এতিয়া ২০১৮ চন পাবৰ হ’ল৷ যোৱা চাৰিটা বছৰত বিদেশীৰ সমস্যাৰ কি হ’ল? সীমান্ত ইমান দিনে ছীল হ’লনে? ইয়াৰ পৰিৱর্তে বিজেপিয়ে হিন্দু বাংলাদেশীক আনি অসমত সংস্থাপিত কৰিব খুজিছে৷\nহিন্দু-বাংলাদেশীক অনাৰ বিজেপিৰ প্রতিশ্রুতি আছিল নেকি? বিৰোধী পক্ষত থাকোঁতে বিজেপিয়ে কংগ্রেছৰ সূতা, কম্বল, চাউলৰ ৰাজনীতিৰ বিৰোধিতা কৰিছিল৷ হয়, সূতা, কম্বল, চাউলৰ ৰাজনীতিৰ জৰিয়তে কংগ্রেছে পোনপটীয়াকৈ হিতাধিকাৰীৰ সৃষ্টি কৰি ৰাজনীতি কৰিছিল৷ কিন্তু বিজেপি ক্ষমতাত থকা অসমত যোৱা দুটা বছৰত সূতা, কম্বল, চাউলৰ বিকল্প কি দৰিদ্র ৰাইজে পালে? এনেবোৰ প্রশ্ন ২০১৯ চনৰ লোক সভাৰ নির্বাচনৰ প্রাক৲ক্ষণত নিশ্চয় উঠিব৷ প্রকৃতার্থত ২০১৬ চনৰ অসমৰ বিধানসভাৰ নির্বাচনটো যেনেদৰে এটা ঢৌ আছিল, একেদৰে ২০১৪ চনৰ লোক সভাৰ নির্বাচনটোও এটা ঢৌৰ মাজেৰে পাৰ হৈছিল৷ মুখ্যমন্ত্রী হিচাপে গুজৰাটত দেখুওৱা সাফল্যৰ ঢৌ৷\nআচলতে কেন্দ্রৰ বিজেপিৰ শাসনৰ যোৱা চাৰিটা বছৰ দেশৰ সকলো শ্রেণীৰ জনসাধাৰণ সমানে সন্তুষ্ট বুলি ক’ব নোৱাৰি৷ বিশেষকৈ মোদীৰ শাসন কালত দেশৰ দৰিদ্র শ্রেণীৰ জনসাধাৰণৰ কোনো উন্নতি হোৱা নাই৷ স্বাধীনোত্তৰ ভাৰতত সুদীর্ঘ দিন শাসন কৰা কংগ্রেছে সদায় দৰিদ্র শ্রেণীৰ জনসাধাৰণক লক্ষ্য কৰি বিভিন্ন কার্যসূচী, আঁচনি আদি গ্রহণ কৰিছিল৷ সেই আঁচনিৰ দ্বাৰা দেশৰ দৰিদ্র জনসাধাৰণৰ উন্নতি হৈছিল নে নাই সেইটো বেলেগ কথা৷ কিন্তু এটা কথা ঠিক যে কংগ্রেছৰ আঁচনিৰ দ্বাৰা দৰিদ্র জনসাধাৰণে দুবেলা-দুমুঠি ভালদৰে খাব পাৰিছিল৷ কিন্তু বিজেপিয়ে যোৱা চাৰিটা বছৰত উক্ত শ্রেণীৰ জনসাধাৰণক সম্পূর্ণৰূপে উপেক্ষা কৰি চলিছে৷ অথচ দেশৰ মূল ভোট বেংক হ’ল সেই শ্রেণীৰ দৰিদ্র জনসাধাৰণ৷ যাৰ বাবেই হয়তো গুজৰাটত বিজেপিয়ে গ্রামাঞ্চলত একেবাৰে শোচনীয় ফল প্রদর্শন কৰিছে৷\nমুঠ কথাত ২০১৪ৰ লগত ২০১৯ৰ পৰিৱেশ একে নহ’ব৷ গুজৰাটে তাৰ ইংগিত দিছে৷ আকৌ কৈছোঁ, গুজৰাটত বিজেপি হাৰিব বুলি কোনেও ভবা নাছিল৷ কিন্তু যেনেদৰে বিজেপি জিকিব লাগিছিল, তেনেদৰে জিকিব পৰা নাই৷ উল্লাসৰ মাজত বিজেপিয়ে পাহৰি থাকিব খুজিছে যদিও ৰাজনীতিত যে কোনো বিষয়ৰে স্থায়িত্ব নাই সেই কথা দলটোৱে বুজা উচিত৷ যাৰ বাবে সমগ্র দেশজুৰি মোদী ঢৌ থকা বুলি কোৱা সত্ত্বেও নিজৰ গৃহৰাজ্যখনত প্রধানমন্ত্রী মোদীয়ে ৭০বাৰকৈ প্রচাৰ চলাবলগীয়া হ’ল৷\nNSG likely to be held next month, India's entry still look slim\nTarun Gogoi Inaugurates Uruka Restaurant in Guwahati\nHappy to be back in 'Jhalak' but miss Madhuri, says Karan\nঅসম চুক্তি ৰূপায়ণ বিভাগৰ পূর্ণাংগ কার্যালয় উদ্বোধন\nMay cannot unilaterally trigger Brexit process, must seek Parliament's nod 's: SC\nবিশিষ্ট নাট্যকাৰ অৰুণ শর্মালৈ জীৱনজোৰা সাধনা বঁটা\nউচচতম ন্যায়ালয়ৰ প্রাক্তন ন্যায়াধীশ কে এন শইকীয়াৰ দেহাৱসান\nগ্রেপ্তাৰ হ’ব আৰু শতাধিক বিষয়া\nCongress to protest against demonetisation from Jan5in Tripura\nছোলাংকীৰ বিৰুদ্ধে যোৰহাট থানাত গোচৰ\nAll Rights Reserved 2018 © The Janambhumi | Total visits : 2943021